open-index/open-wikipedia-markdown huggingface dataset:
കെ.ജെ. തോമസ് (സി.പി.എം.)

കേരളത്തിലെ  ഒരു രാഷ്ട്രീയപ്രവർത്തകനും മുൻ നിയമസഭാംഗവുമാണ് **കെ.ജെ. തോമസ്**. കാഞ്ഞിരപ്പള്ളി നിയമസഭാമണ്ഡലത്തിൽ നിന്നും 1987 ലെ തെരഞ്ഞെടുപ്പിൽ സി.പി.ഐ.എം. സ്ഥാനാർഥിയായി വിജയിച്ച് എട്ടാം കേരളനിയമസഭയിൽ അംഗമായിരുന്നു.

## ആദ്യകാലം
1944 ഒക്ടോബർ 18 ൻ കോട്ടയം ജില്ലയിലെ കൂട്ടിക്കൽ പഞ്ചായത്തിൽ കെ.വി. ജോസഫിന്റെ മകനായി ജനിച്ചു. മുമ്പ് കൂട്ടിക്കൽ പഞ്ചായത്ത് പ്രസിഡന്റായി സേവനമനുഷ്ടിച്ചിട്ടുണ്ട്. യുവജനപ്രസ്‌ഥാനങ്ങളിലെ പ്രവർത്തനങ്ങളിലൂടെ പാർട്ടിയിൽ പ്രവേശിച്ച കെ.ജെ. തോമസ് സി.ഐ.ടി.യു. ദേശീയ വർക്കിങ് കമ്മിറ്റി അംഗമായും പാർട്ടി മുഖപത്രമായ ദേശാഭിമാനിയുടെ ജനറൽ മാനേജരായും പ്രവർത്തിച്ചിട്ടുണ്ട്. 

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:എട്ടാം കേരള നിയമസഭാംഗങ്ങൾ
മഴവെള്ള ഗട്ടർ

ഒരു കെട്ടിടത്തിന്റെ മേൽക്കൂരയിൽ പതിക്കുന്ന ജലം (പ്രധാനമായും മഴവെള്ളം) പുറന്തള്ളാൻ ഉപയോഗിക്കുന്ന ഒരു സംവിധാനത്തിന്റെ ഘടകമാണ് **മഴവെള്ള ഗട്ടർ**. ചുവരുകൾക്ക് കേടുപാടുകൾ സംഭവിക്കുന്നത് തടയുക, താഴെ നിൽക്കുന്നവരുടെയോ കെട്ടിടത്തിലേക്ക് പ്രവേശിക്കുന്നവരുടെയോ ദേഹത്തേക്ക് വെള്ളം പതിക്കുന്നത് തടയുക, കെട്ടിടത്തിന്റെ അടിത്തറയ്ക്ക് കേടുപാടുകൾ വരുത്താത്ത തരത്തിൽ അനുയോജ്യമായ ഒരു സ്ഥലത്തേക്ക് വെള്ളത്തെ നയിക്കുക എന്നിവയ്ക്കായി ഗട്ടർ സ്ഥാപിക്കാറുണ്ട്. ഇത് കെട്ടിട നിർമ്മാണം മേഖലയിൽ പ്രധാനപ്പെട്ട പങ്ക് വഹിക്കുന്നു.

## ചരിത്രം
പുരാതന കാലം മുതൽ, മനുഷ്യൻ കുടിക്കാനും, തുണികഴുകാനും, ജലസേചനത്തിനുമായി മഴവെള്ളം ചാനൽ ചെയ്ത് ശേഖരിച്ചുവന്നിരുന്നു. ബിസി 3000 മുതൽ തന്നെ, ഹാരപ്പൻ നാഗരികത ചാലുകൾ വഴി ബന്ധിപ്പിച്ച ജലത്തെ അടിസ്ഥാനമാക്കിയുള്ള ശൗചാലയങ്ങൾ ഉപയോഗിച്ചിരുന്നു. നാഗരികത വികസിച്ചതോടെ, കെട്ടിടങ്ങളുടെ അടിത്തറയിൽ നിന്ന് മഴവെള്ളം ഒഴുക്കിവിടേണ്ടതിന്റെ ആവശ്യകത വ്യക്തമായി. ബിസി 27 നും 14 നും ഇടയിൽ റോമാക്കാർ ആദ്യകാല ഗട്ടറിംഗ് രീതികൾ ഉപയോഗിച്ചിരുന്നു. റോമൻ വാസ്തുശില്പികൾ മേൽക്കൂരകളിൽ ഗട്ടറുകൾ സ്ഥാപിക്കുകയും ഈ വെള്ളം കുളിക്കുന്നതിനായി ഭീമാകാരമായ ജലസംഭരണികളിൽ സംഭരിക്കുകയും ചെയ്യുമായിരുന്നു.

മധ്യകാലഘട്ടത്തിൽ, റോമൻ വാസ്തുവിദ്യ ഗ്രേറ്റ് ബ്രിട്ടനിലേക്ക് കടന്നു. പള്ളികൾ പോലുള്ള പ്രമുഖ ഘടനകൾ ഗട്ടർ സംവിധാനങ്ങളിൽ നിർമ്മിച്ച കല്ല് മേൽക്കൂരകൾ ഉപയോഗിച്ച് നിർമ്മിക്കാൻ തുടങ്ങി. ഈ സംവിധാനങ്ങളുടെ താഴെയുള്ള ജലം പുറത്തു പോകുന്ന ഗാർഗോയിലുകൾ ഒരു ജനപ്രിയ അലങ്കാര സവിശേഷതയായിരുന്നു. ഏതാണ്ട് അതേ സമയം, മരത്തിൽ നിന്ന്, സാധാരണയായി ദേവദാരു അല്ലെങ്കിൽ ഹെംലോക്ക് മരങ്ങളിൽ നിന്ന് റെസിഡൻഷ്യൽ ഗട്ടറുകൾ വികസിക്കാൻ തുടങ്ങി. 1800-കളിൽ, ലെഡ് ഗട്ടറുകൾക്ക് പകരം കാസ്റ്റ് അയൺ, ചെമ്പ് ഗട്ടറുകൾ ഉപയോഗിക്കാൻ തുടങ്ങി.

1960-കളിൽ ആണ് സീംലെസ് ഗട്ടറുകളുടെ കണ്ടുപിടുത്തം വന്നത്. ഇതിൽ ഒരു റോൾ ഫോർമിംഗ് മെഷീനും അലുമിനിയം കോയിലും ഉപയോഗിച്ച്, ഒരു ഘടനയുടെ കൃത്യമായ അളവുകൾക്ക് അനുയോജ്യമായ രീതിയിൽ ഗട്ടറുകൾ സൈറ്റിൽ തന്നെ നിർമ്മിക്കാൻ കഴിയും, ഇത് സീമുകളും അതുവഴി ചോർച്ചയും പരിമിതപ്പെടുത്തുന്നു. 1980-കളിൽ മാത്രമാണ് സീംലെസ് ഗട്ടറുകൾ വീട്ടുടമസ്ഥർക്ക് ലഭ്യമായ സ്റ്റാൻഡേർഡ് താങ്ങാനാവുന്ന ഗട്ടർ സിസ്റ്റമായി മാറിയത്. ഗട്ടർ പ്രൊട്ടക്ഷനുള്ള ജനപ്രിയ ഉൽപ്പന്നങ്ങൾ വിപണിയിൽ എത്തിത്തുടങ്ങിയത് ഈ സമയത്താണ്. ഇന്ന്, സീംലെസ് ഗട്ടറുകൾ വിവിധ നിറങ്ങളിലും കനത്തിലും ശൈലികളിലും കണ്ടു വരുന്നു.

## ഉപയോഗത്തിന്റെ പ്രാധാന്യം

* കെട്ടിടത്തിന്റെ ചുവരുകൾ വെള്ളം പതിച്ച് നശിക്കുന്നത് തടയുന്നു.
* അടിത്തറയിലെ ഈർപ്പം കുറച്ച് കെട്ടിടത്തിന്റെ ദീർഘായുസ് വർധിപ്പിക്കുന്നു.
* മഴവെള്ളം റെയിൻവാട്ടർ ഹാർവസ്റ്റിംഗ് സിസ്റ്റത്തിലേക്ക് മാറ്റാൻ സഹായിക്കുന്നു.

## നിർമ്മാണ ഘടന

* ഗട്ടർ (Gutter) – മേൽക്കൂരയിൽ നിന്നുള്ള വെള്ളം ശേഖരിക്കുന്നു.
* ഡൗൺപൈപ്പ് (Downpipe) – വെള്ളം താഴേക്ക് ഒഴുക്കുന്നു.
* ബ്രാക്കറ്റുകൾ – ഗട്ടർ ഉറച്ചുനിൽക്കാൻ സഹായിക്കുന്നു.

## ഉപയോഗത്തിലുള്ള വസ്തുക്കൾ

* പിവിസി – കുറഞ്ഞ വില, കൊറോഷൻ ഇല്ല.
* അലൂമിനിയം – ദീർഘായുസ്.
* ഗാൽവനൈസ്ഡ് സ്റ്റീൽ – ശക്തി കൂടുതലാണ്.
* ചെമ്പ് – ദീർഘകാലം നിലനിൽക്കും, എന്നാൽ വില കൂടുതലാണ്.

## സ്ഥാപിക്കൽ

* ചെറിയ സ്ലോപ്പിൽ സ്ഥാപിച്ചാൽ വെള്ളം ശരിയായി ഒഴുകും.
* ഡൗൺപൈപ്പ് അടിത്തറയിൽ നിന്ന് അകലെയുള്ള സ്ഥലത്തേക്ക് വെള്ളം മാറ്റണം.

## പരിപാലനം

* വർഷത്തിൽ 2 പ്രാവശ്യം ഗട്ടർ ശുചീകരിക്കുക.
* പൊട്ടലുകളും ചോർച്ചകളും പരിശോധന നടത്തുക.

## അവലംബം

വർഗ്ഗം:മഴ
എ. കുഞ്ഞിക്കണ്ണൻ

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു **എ. കുഞ്ഞിക്കണ്ണൻ** (11 ഏപ്രിൽ 1918-23 നവംബർ 1973). ഇരിക്കൂർ നിയമസഭാമണ്ഡലത്തിൽ നിന്നും സിപി.ഐ.എം. പ്രതിനിധിയായി നാലാം കേരളനിയമസഭയിൽ അംഗമായി. 1939-ൽ കോൺഗ്രസിൽകൂടി രാഷ്ട്രിയ പ്രവർത്തനം തുടങ്ങി, 1946 മുതൽ 1949 വരെ ഒളിവിൽ കഴിഞ്ഞു.കർഷക സമരങ്ങളിൽ പങ്കെടുക്കുക വഴി 1954,1959, 1964-66 കലഘട്ടങ്ങളിൽ നിരവധി തവണ ജയിൽ ജീവിതം നയിച്ചു, ദീർഘകാലം ജയിൽ വാസവും മർദ്ദനങ്ങളും ഏൽക്കേൺറ്റി വന്നത് അദ്ദേഹത്തിന്റെ ആരോഗ്യത്തേ സാരമായി ബാധിച്ചിരുന്നു. മലപ്പട്ടം ഗ്രാമപഞ്ചായത്തിന്റെ പ്രസിഡന്റായും പ്രവർത്തിച്ചിരുന്ന എ. കുഞ്ഞിക്കണ്ണൻ, നിയമസഭാംഗമായിരിക്കേ 1973 നവംബർ 23ന് അന്തരിച്ചു. ഇ.കെ. കല്ല്യാണിയമ്മ ഭാര്യ, മൂന്ന് ആൺകുട്ടികൾ.

## തിരഞ്ഞെടുപ്പ് ചരിത്രം

## അവലംബങ്ങൾ

വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:1918-ൽ ജനിച്ചവർ
വർഗ്ഗം:നവംബർ 23-ന് മരിച്ചവർ
വർഗ്ഗം:1973-ൽ മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
ബി. രാധാകൃഷ്ണപിള്ള

കൊല്ലം സ്വദേശിയായ കരകൗശല വിദഗ്ധനാണ് **ബി. രാധാകൃഷ്ണപിള്ള**. വൈക്കോൽപ്പടം നിർമ്മാണത്തിൽ ദീർഘ നാളായി പ്രവർത്തിച്ചു വരുന്നു. രാധാകൃഷ്ണപിള്ള തയ്യാറാക്കിയ, ധ്യാനത്തിലിരിക്കുന്ന ഹനുമാന്റെ വൈക്കോൽ ചിത്രത്തിന് 2025 ൽ ദേശീയ കരകൗശല പുരസ്കാരം ലഭിച്ചിരുന്നു. ഒട്ടേറെത്തവണ ദേശീയ-സംസ്ഥാന പുരസ്കാരങ്ങൾ രാധാകൃഷ്ണപിള്ളയ്ക്ക് ലഭിച്ചിട്ടുണ്ട്.
## ജീവിതരേഖ
കൊല്ലം പനയം അമ്പഴവയൽ മുടിയിൽവീട്ടിലാണ് രാധാകൃഷ്ണപിള്ളയുടെ താമസം. കേന്ദ്ര സർക്കാരിനു കീഴിലുള്ള അഷ്ടമുടി കരകൗശല വ്യവസായ സഹകരണ സംഘത്തിൽ പ്രവർത്തിക്കുന്നു.

## പുരസ്കാരങ്ങൾ
* കേന്ദ്ര ടെൿസ്റ്റൈൽ മന്ത്രാലയം ഏർപ്പെടുത്തിയ ദേശീയ കരകൗശല അവാർഡ് (2025)
* സംസ്ഥാന കരകൗശല അവാർഡ്

## അവലംബം


വർഗ്ഗം:കരകൗശലം
വർഗ്ഗം:വൈക്കോൽപ്പടം
വർഗ്ഗം:ദേശീയ കരകൗശല അവാർഡ് നേടിയവർ
കെ. സുലൈമാൻകുട്ടി

കൊല്ലം സ്വദേശിയായ കരകൗശല വിദഗ്ധനാണ് ***കെ. സുലൈമാൻകുട്ടി***. വൈക്കോൽപ്പട നിർമ്മാണത്തിൽ ദീർഘനാളായി പ്രവർത്തിച്ചു വരുന്നു. തിരുവനന്തപുരം പദ്മനാഭസ്വാമിക്ഷേത്രവും അനന്തശയനം ഭാവത്തിലുള്ള മഹാവിഷ്ണുപ്രതിഷ്ഠയും വൈക്കോലിൽ തീർത്തതിനാണ് സുലൈമാൻകുട്ടിക്ക്‌ ബഹുമതി ലഭിച്ചത്. വൈക്കോലിൽ ഗാസയുടെ നേർച്ചിത്രം തയ്യാറാക്കിയതിന് നേരത്തേ സംസ്ഥാന പുരസ്കാരം രാധാകൃഷ്ണപിള്ളയ്ക്ക് ലഭിച്ചിട്ടുണ്ട്.
## ജീവിതരേഖ
കൊല്ലം നീരാവിൽ ചെങ്കിലാത്ത് വിളയിലാണ് കെ. സുലൈമാൻകുട്ടിയുടെ താമസം. കേന്ദ്ര സർക്കാരിനു കീഴിലുള്ള അഷ്ടമുടി കരകൗശല വ്യവസായ സഹകരണ സംഘത്തിൽ പ്രവർത്തിക്കുന്നു.

## പുരസ്കാരങ്ങൾ
* കേന്ദ്ര ടെൿസ്റ്റൈൽ മന്ത്രാലയം ഏർപ്പെടുത്തിയ ദേശീയ കരകൗശല അവാർഡ് (2025)
* സംസ്ഥാന കരകൗശല അവാർഡ്
## അവലംബം


വർഗ്ഗം:കരകൗശലം
വർഗ്ഗം:വൈക്കോൽപ്പടം
വർഗ്ഗം:ദേശീയ കരകൗശല അവാർഡ് നേടിയവർ
തുണ്ടത്തിൽ കുഞ്ഞുകൃഷ്ണപിള്ള

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു **തുണ്ടത്തിൽ കുഞ്ഞുകൃഷ്ണപിള്ള** (07 ജൂൺ 1922-27 ജനുവരി 1988). കായംകുളം നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിലും, ഇന്ത്യൻ നാഷണൽ കോൺഗ്രസ് പ്രതിനിധിയായി അഞ്ചാം കേരളനിയമസഭയിലും അംഗമായിരുന്നു. രാമൻ പിള്ളയാണ് പിതാവ്. 1940-ൽ കോൺഗ്രസിൽ ചേർന്നു രാഷ്ട്രീയ പ്രവർത്തനം ആരംഭിച്ച അദ്ദേഹം പിന്നീട് 1948-ൽ കോൺഗ്രസിൽ നിന്ന് രാജിവച്ചു. ഇന്ത്യൻ സോഷ്യലിസ്റ്റ് പാർട്ടി എന്ന രാഷ്ട്രീയ പ്രസ്ഥാനത്തിന്റെ ജോയിന്റ് ജനറൽ സെക്രട്ടറി പദം വഹിച്ചു. 1964-ൽ തിരിച്ച് കോൺഗ്രസിൽ ചേർന്നു. സ്വാതന്ത്ര്യസമര പ്രസ്ഥാനത്തിൽ പങ്കാളിയായ ഇദ്ദേഹം അഞ്ച് തവണ ജയിൽവാസം അനുഷ്ഠിച്ചിട്ടുണ്ട്. കായംകുളം മുനിസിപ്പൽ കൗൺസിൽ, കേരള സ്റ്റേറ്റ് കയർ കോർപ്പറേഷൻ, ഫോം മാറ്റിംഗ്സ് ഇന്ത്യ ലിമിറ്റഡ് എന്നിവിടങ്ങളിൽ ചെയർമാൻ പദവിയും, കയർ ബോർഡ്, കൊല്ലം ജില്ലാ കോൺഗ്രസ് കമ്മിറ്റി എന്നിവയുടെ വൈസ് ചെയർമാനും ആയിരുന്നു. ആലപ്പുഴ ഡി.സി.സി, കേരള സംസ്ഥാന സേവാദൾ ബോർഡ് എന്നിവയിൽ പ്രസിഡന്റ് സ്ഥാനം; കേരള ഗുസ്തി അസോസിയേഷൻ വൈസ് പ്രസിഡന്റ് സ്ഥാനവും വഹിച്ചിരുന്നു. കേരളാ നിയമസഭയുടെ പബ്ലിക് അക്കൗണ്ട് കമ്മിറ്റി, പബ്ലിക് അണ്ടർടേക്കിംഗ് കമ്മിറ്റി, ഹൗസ് കമ്മിറ്റി എന്നിവിടങ്ങളിലും അംഗമായിരുന്നു. ഇന്ത്യൻ സ്വാതന്ത്ര്യത്തിന്റെ 25-ആം വാർഷികത്തോടനുബന്ധിച്ച് "താമ്രപത്ര" അവാർഡ് നൽകിയിരുന്നു. പി.ജി. തങ്കമ്മയായിരുന്നു ഭാര്യ.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:ജൂൺ 7-ന് ജനിച്ചവർ
വർഗ്ഗം:1922-ൽ മരിച്ചവർ
വർഗ്ഗം:ജനുവരി 27-ന് മരിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ്സ് (ഒ) പ്രവർത്തകർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
ഗായത്രി അരുൺ

മലയാള ചലച്ചിത്രങ്ങളിലെയും ടെലിവിഷൻ പരമ്പരകളിലെയും വേഷങ്ങളിലൂടെ അറിയപ്പെടുന്ന ഒരു ഇന്ത്യൻ നടിയാണ് **ഗായത്രി അരുൺ**. ''പരസ്പരം'' എന്ന മലയാളം സോപ്പ് ഓപ്പറയിലെ ദീപ്തി ഐ.പി.എസ്. എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതലായി അറിയപ്പെടുന്നത്. *[[സർവ്വോപരി പാലാക്കാരൻ|സർവ്വോപാരി പാലാക്കാരൻ]]*, *ഓർമ്മ*, വൺ, *[[എന്നാലും ന്റെളിയാ]]*, കളങ്കാവൽ തുടങ്ങിയ ചിത്രങ്ങളിലെ വേഷങ്ങളിലൂടെ അവർ ചലച്ചിത്ര രംഗത്ത് കൂടുതൽ ശ്രദ്ധിക്കപ്പെട്ടു. വിവിധ ടെലിവിഷൻ ഷോകളും അവർ അവതരിപ്പിച്ചിട്ടുണ്ട്. *അച്ചപ്പം കഥകൾ* എന്ന പേരിൽ രചിച്ച അവരുടെ ആദ്യ പുസ്തകം 2021 സെപ്റ്റംബർ 5 ന് ഔദ്യോഗികമായി മോഹൻലാൽ പുറത്തിറക്കുകയും പുസ്തകത്തിന്റെ ആദ്യ കോപ്പി മഞ്ജു വാര്യർ ഏറ്റുവാങ്ങുകയും ചെയ്തു. രണ്ടാമത്തെ പുസ്തകമായ യാത്രയ്ക്കപ്പുറം 2025-ൽ പുറത്തിറങ്ങി.

## ആദ്യകാലം
1990 സെപ്റ്റംബർ 14ന് ആലപ്പുഴ ജില്ലയിലെ ചേർത്തലയിൽ രാമചന്ദ്രൻ നായർ, കല്ല്യാണി ദമ്പതികളുടെ മകളായി ഗായത്രി ജനിച്ചു. അവർക്ക് ഗോപികൃഷ്ണൻ എന്ന സഹോദരനുണ്ട്. കുട്ടിക്കാലം മുതൽ അഭിനയത്തിൽ താല്പര്യം കാണിച്ചിരുന്ന ഗായത്രി അരുൺ വിവിധ ജില്ലാ, സംസ്ഥാന തല കലാ സാംസ്കാരിക മത്സരങ്ങളിൽ പങ്കെടുക്കുകയും വിജയിക്കുകയും ചെയ്തു. ചേർത്തല ഗവ. ഗേൾസ് ഹൈയർ സെക്കന്ററി സ്കൂളിൽനിന്ന് ഹൈസ്കൂൾ വിദ്യാഭ്യാസം പൂർത്തിയാക്കിയശേഷം ചങ്ങനാശേരി അസംപ്ഷൻ്‍ കോളജിൽ നിന്ന് ബിരുദം കരസ്ഥമാക്കി. 

## കരിയർ
ബിരുദ പഠനത്തിന് ശേഷം ഒരു ഇവന്റ് മാനേജ്മെന്റ് കമ്പനിയിൽ കുറച്ചുകാലം ജോലി ചെയ്ത ഗായത്രി പിന്നീട് ക്ലബ് എഫ്എമ്മിൽ  ഒരു റേഡിയോ ജോക്കിയായി പ്രവർത്തിച്ചു. ആദ്യകാലത്ത് കൈരളി ടിവിയിൽ ഏതാനും ജനപ്രിയ പരിപാടികൾ അവതരിപ്പിച്ചിരുന്നു. 2013 മുതൽ 2018 വരെ ഏഷ്യാനെറ്റിൽ സംപ്രേഷണം ചെയ്ത പരസ്പരം എന്ന ടെലിവിഷൻ പരമ്പരയിലെ ദീപ്തി ഐ.പി.എസ്. എന്ന വേഷമാണ് അവരുടെ അഭിനയ ജീവിതത്തിൽ വഴിത്തിരിവായത്. 2017 ൽ പുറത്തിറങ്ങിയ സർവ്വോപരി പാലാക്കാരൻ ആണ് അവർ അരങ്ങേറ്റം കുറിച്ച മലയാള ചിത്രം.

## ചലച്ചിത്രരംഗം

### സിനിമകൾ

* *മറ്റുവിധത്തിൽ പരാമർശിച്ചിട്ടില്ലെങ്കിൽ എല്ലാ സിനിമകളും മലയാള ഭാഷയിലാണ്*.

### ടെലിവിഷൻ

* *എല്ലാ ടിവി പരമ്പരകളും ഷോകളും മലയാള ഭാഷയിലാണ്.*

#### പ്രത്യേക അവതരണങ്ങൾ

## പ്രസിദ്ധീകരിച്ച കൃതികൾ

* 
* യാത്രയ്ക്കപ്പുറം. ഡിസി ബുക്സ്

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളികൾ
വർഗ്ഗം:ജീവിച്ചിരിക്കുന്നവർ
ജി. കുട്ടപ്പൻ

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവും തിരുവനന്തപുരം കോർപ്പറേഷന്റെ മേയറുമായിരുന്നു **ജി. കുട്ടപ്പൻ** (1925-20 മാർച്ച് 1975). നേമം നിയമസഭാമണ്ഡലത്തിൽ നിന്നും പി.എസ്.പി. പ്രതിനിധിയായി നാലാം കേരളനിയമസഭയിൽ അംഗമായിരുന്നു. 1946-വരെ കോൺഗ്രസിൽ ചേർന്ന് പ്രവർത്തിച്ചിരുന്ന ഇദ്ദേഹം പിന്നീട് പി.എസ്.പി.യിൽ ചേർന്നു തന്റെ രാഷ്ട്രീയ പ്രവർത്തനം തുടർന്നു. 1956-70 വരെ തിരുവനന്തപുരം കോർപ്പറേഷന്റെ കൗൺസിലറായിരുന്ന ഇദ്ദേഹം 1967-68 കാലഘട്ടത്തിൽ ഏകദേശം ഒരു വർഷത്തോളം കോർപ്പറേഷന്റെ മേയർ പദവിയും വഹിച്ചിരുന്നു. ഹൈക്കോടതി ബഞ്ച് തിരുവനന്തപുരത്ത് സ്ഥപിക്കണമെന്ന പ്രക്ഷോഭത്തിൽ പങ്കെടുക്കുകയും അതു വഴി തടവിൽ കഴിയേണ്ടിയും വന്നിട്ടുണ്ട്. നിയമസഭാംഗമായിരിക്കേ 1975 മാർച്ച് 20ന് അന്തരിച്ചു. വി. ലതാംഗിയായിരുന്നു ഭാര്യ.

## തിരഞ്ഞെടുപ്പ് ചരിത്രം

## അവലംബങ്ങൾ

വർഗ്ഗം:1922-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1975-ൽ മരിച്ചവർ
വർഗ്ഗം:മാർച്ച് 20-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:തിരുവനന്തപുരത്തിന്റെ മേയർമാർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
ഫസിയോള ഹെപ്പാറ്റിക്ക

ട്രെമാറ്റോഡ വർഗ്ഗത്തിൽ പെട്ട ഒരിനം പരാദജീവിയാണ് **ഫസിയോള ഹെപ്പാറ്റിക്ക** (*Fasciola hepatica*). മനുഷ്യർ ഉൾപ്പടെ വിവിധ സസ്തനികളുടെ കരളിനെ ഇവ ബാധിക്കാറുണ്ട്. ചെമ്മരിയാടുകളിൽ നിന്നും കന്നുകാലികളിൽ നിന്നുമാണ് ഇത് മനുഷ്യനിലേക്ക് എത്തുന്നത്. ഇവ മൂലം ഉണ്ടാകുന്ന രോഗബാധ ഫാഷിയോളോസിസ് എന്ന പേരിൽ അറിയപ്പെടുന്നു.ചെടികളിൽ കാണപ്പെടുന്ന മെറ്റസെർക്കേറിയ ലാർവ കഴിക്കുന്നത് വഴിയാണ് ഇവ പടരുന്നത്.താരതമ്യേന വലുപ്പമുള്ള ഇനമായത് കൊണ്ടും ആടുമാടുകളെ ബാധിക്കുന്ന പരാദവിര എന്ന നിലയിൽ സാമ്പത്തിക പ്രാധാന്യം ഉള്ളതുകൊണ്ടും ഇവ ഏറെ പഠനങ്ങൾക്ക് വിധേയമായിട്ടുണ്ട്. അതുകൊണ്ട് തന്നെ ഏറ്റവും കൂടുതൽ പഠിക്കപ്പെട്ട ട്രിമറ്റോഡയിനമാണിവ. ഫസിയോള ജൈജാൻ്റിയ ആണ് ഇവയുടെ ഏറ്റവും അടുത്ത ബന്ധു. രണ്ടിനങ്ങൾക്കും പരസ്പരം ഇണ ചേരാൻ കഴിയും.

## ജീവിതചക്രം
അന്തിമാതിഥേയരായ മൃഗങ്ങളുടെ പിത്തനാളത്തിലും കരളിലുമാണ് ഇവ കാണപ്പെടുന്നത്. ചെമ്മരിയാട്, കന്നുകാലി, എരുമ എന്നിവയാണ് ഇവയുടെ സാധാരണ ഇരകൾ. മനുഷ്യരുൾപ്പടെയുള്ള മറ്റ് സസ്തനികളെയും ഇവ അന്തിമാതിഥേയരാക്കാറുണ്ട്. പരോക്ഷ ജീവിതചക്രമാണ് ഇവയുടേത്. 

ലിമ്നേയിഡേ കുടുംബത്തിൽപ്പെട്ട വായു ശ്വസിക്കുന്ന നറുനീർ ഒച്ചുകളാണ് ഇവയുടെ ഇടക്കാലാതിഥേയർ. Galba truncatula എന്ന ഒച്ചാണ് ഏറ്റവും കൂടുതൽ ഇവയാൽ ബാധിക്കപ്പെടുന്നത്. 

പിത്തനാളത്തിലിരിക്കുന്ന മുതിർന്ന വിരകൾ ഇടുന്ന മുട്ടകൾ പിത്തത്തിലൂടെ കുടലിലെത്തി മലത്തിലൂടെ പുറത്ത് വെളിയിൽ വരുന്നു. നറുനീർ ജലാശയങ്ങളിൽ എത്തിയ മുട്ടകളിൽ ഭ്രൂണം രൂപം കൊള്ളുന്നു. ഏകദേശം രണ്ട് ആഴ്ചകൾ കഴിഞ്ഞ് മിറാസീഡിയ ലാർവകൾ പുറത്ത് വെള്ളത്തിലേക്ക് വന്ന്,  വെള്ളത്തിൽ ജീവിക്കുന്ന ഒച്ചുകളെ ബാധിക്കുന്നു. ഒച്ചുകൾക്കുള്ളിൽ വിവിധ വളർച്ചാഘട്ടങ്ങളിലൂടെ കടന്നുപോയി ഒടുക്കം സെർക്കേറിയ ലാർവയായി ഒച്ചിൽ നിന്ന് പുറത്ത് വരുന്നു. വെള്ളത്തിലുള്ള ചെടികളിലും മറ്റ് പ്രതലങ്ങളിലും ചെന്ന് സെർക്കേറിയ സിസ്റ്റ് രൂപീകരിച്ച് മെറ്റസെർക്കേറിയ ആകുന്നു. ഇത്തരത്തിൽ ലാർവകളുള്ള ചെടികൾ കഴിക്കുന്നതിലൂടെയാണ് അന്തിമാതിഥേയരായ മൃഗങ്ങളിൽ ഇവ എത്തുന്നത്. കുടലിൽ എത്തുമ്പോൾ ഇവ സിസ്റ്റുകളിൽ നിന്ന് പുറത്ത് വന്ന് കുടൽച്ചുമർ തുളച്ച് പെരിറ്റോണിയത്തിലെത്തി അവിടെ നിന്ന് കരളിലേക്കും ചെറുകുടലിൻ്റെ മറ്റ് ഭാഗങ്ങളിലേക്കും ചെന്ന് ഒടുക്കം പിത്തനാളത്തിൽ ചെന്ന് അവസാനിക്കുന്നു. ഇവിടെ വച്ചാണ് ഇവ മുഴുവളർച്ചയെത്തുന്നത്.

മനുഷ്യരിൽ മുഴുവളർച്ചയെത്താൻ 3 മുതൽ 4 മാസം വരെ എടുക്കാറുണ്ട്. ഒരു വിര ശരാശരി 25,000 മുട്ടകൾ വരെ ഒരു നാളിൽ പുറപ്പെടുവിക്കാറുണ്ട്.

## മെയ്ഘടന
3 സെൻ്റിമീറ്റർ വരെ നീളവും 1.3 സെൻ്റിമീറ്റർ വരെ വീതിയുമുള്ള ഇവ ട്രിമറ്റോഡകൾക്കിടയിൽ താരതമ്യേന വലിയ ഇനമാണ്. ഇല പോലെ പരന്നിരിക്കുന്ന ഇവയുടെ പിന്നറ്റം മുൻവശത്തേക്കാൾ കൂർത്തതാണ്. ഇവയുടെ അടിവശത്തായി ചെറുതും എന്നാൽ കരുത്തേറിയതുമായ ഈമ്പൽക്കിണ്ണങ്ങൾ ഉണ്ട്. ഇവയിലൊന്ന് അതിൻ്റെ വായാണ്. 

ആതിഥേയ മൃഗത്തിൻ്റെ ദഹന രസങ്ങളിൽ നിന്നുള്ള സംരക്ഷണത്തിനായി ഇവയുടെ പുറന്തോൽ കട്ടിയുള്ളതും പ്രത്യേക തരം മാന്ദ്യത്തിൽ നിന്ന് പടച്ചെടുത്തതുമാണ്.

## അവലംബങ്ങൾ
പി. ബാലചന്ദ്രകുമാർ

**പി ബാലചന്ദ്രകുമാർ** ഒരു മലയാള ചലച്ചിത്ര സംവിധായകനാണ് . 2013-ൽ പുറത്തിറങ്ങിയ ആസിഫ് അലി നായകനായ  'കൗ ബോയ്' എന്ന ചിത്രത്തിലൂടെയാണ് അദ്ദേഹം സംവിധായകനായി അരങ്ങേറ്റം കുറിച്ചത്. പിന്നീട് പ്രശസ്ത ക്രിക്കറ്റ് താരം എസ് ശ്രീശാന്തിനെ നായകനാക്കി ബിഗ് പിക്ചർ എന്ന ചിത്രവും സംവിധാനം ചെയ്തിരുന്നു. ബാലചന്ദ്രകുമാർ തന്നെയാണ് ഈ ചിത്രത്തിന്റെ തിരക്കഥയും, സംഭാഷണവും തയ്യാറാക്കിയത്. അതിനുശേഷം പിക്‌പോക്കറ്റ് എന്ന ചിത്രം സംവിധാനം ചെയ്യാൻ തീരുമാനച്ചുവെങ്കിലും സിനിമയുടെ ചർച്ചകൾക്കിടെയുണ്ടായ ചില അനിഷ്ട സംഭവങ്ങളോടെ നിർമ്മാണം മുടങ്ങി. 

## ജീവചരിത്രം
തിരുവനന്തപുരം ജില്ലയിലെ തിരുപുറം ഗ്രാമത്തിൽ 1970 ജനുവരി 1 ന് ജനിച്ചു. നടിയെ തട്ടിക്കൊണ്ടുപോയി ആക്രമിച്ച കേസിൽ നടൻ ദിലീപുമായുള്ള അദ്ദേഹത്തിന്റെ വെളിപ്പെടുത്തലുകൾ കോളിളക്കം സൃഷ്ടിച്ചിരുന്നു. ആരോഗ്യനില വഷളായിട്ടും ബാലചന്ദ്രകുമാർ തുടർച്ചയായി 40 ദിവസം കേസ് സംബന്ധമായ വിചാരണയിൽ പങ്കെടുത്തിരുന്നു.

## മരണം
2024 ഡിസംബർ 13 ന് പുലർച്ചെ 5.40 ന് പി ബാലചന്ദ്രകുമാർ  ചെങ്ങന്നൂരിലെ ഒരു സ്വകാര്യ ആശുപത്രിയിൽവച്ച് 52 ​​വയസുള്ളപ്പോൾ അന്തരിച്ചു. തിരുവല്ലയിലെ ഡോ. കെ.എം. ചെറിയാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് ആശുപത്രിയിൽ വൃക്കരോഗത്തിന് ചികിത്സയിലായിരുന്നു അദ്ദേഹം. മൃതദേഹം തിരുവനന്തപുരത്തെ ജന്മനാട്ടിൽ സംസ്കരിച്ചു.

## അവലംബം
പൂഴിക്കടകൻ (ചലച്ചിത്രം)

ചെമ്പൻ വിനോദ് ജോസും ധന്യ ബാലകൃഷ്ണ പ്രധാന വേഷങ്ങളിൽ അഭിനയിച്ച് നവാഗതനായ ഗിരീഷ് നായർ സംവിധാനം ചെയ്ത 2019 ലെ ഇന്ത്യൻ മലയാള ഭാഷാ റൊമാന്റിക് നാടകമാണ് **പുഴിക്കടകൻ**.    റഫീഖ് അഹമ്മദ്,സന്തോഷ് വർമ്മ ,മനു മഞ്ജിത്ത് ,ഗിരീഷ് നായർ ഗാനങ്ങൾ എഴുതി ബിജിബാൽ  ,രഞ്ജിത്ത് മേലേപ്പാട്ട് ,അജയ് ജോസഫ് എന്നിവർ ഈണമിട്ടു

## താരനിര

## ഗാനങ്ങൾ
*വരികൾ:ഗിരീഷ് നായർ,സന്തോഷ് വർമ്മമനു മഞ്ജിത്ത്റഫീഖ് അഹമ്മദ്
*ഈണം:  അജയ് ജോസഫ്,ബിജിബാൽരഞ്ജിത്ത് മേലേപ്പാട്ട്

			
 		
			
		
			
## അവലംബം

## പുറംകണ്ണികൾ
*  
* 

വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബിജിബാൽ സംഗീതം പകർന്ന ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
സ്റ്റീഫൻ പാദുവ

നാല്, അഞ്ച്, ആറ്, ഏഴ് കേരള നിയമസഭയിലേക്ക് നാമനിർദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധിയായിരുന്നു **സ്റ്റീഫൻ പാദുവ** (31 ഡിസംബർ 1914 - 28 ഒക്ടോബർ 1994). വിദ്യാർത്ഥി ജീവിതകാലത്ത് തന്നെ സാമൂഹ്യസേവന സംഘടനകളിൽ പ്രവർത്തിച്ചു തുടങ്ങിയ പാദുവ യൂണിയൻ ആംഗ്ലോ ഇന്ത്യൻ അസോസിയേഷന്റെ നേതൃസ്ഥാനത്ത് ദീർഘകാലം തുടർന്നിരുന്നു. പന്ത്രണ്ടോളം ആംഗ്ലോ ഇന്ത്യൻ സ്ക്കൂളുകൾ തുറക്കുന്നതിൽ അദ്ദേഹം മുൻകൈയ്യെടുത്തു. 1969-ൽ സർക്കാർ സർവ്വീസിൽ നിന്നും വിരമിച്ച ശേഷമാണ് അദ്ദേഹം ഇന്ത്യൻ നാഷണൽ കോൺഗ്രസിലൂടെ സജീവ രാഷ്ട്രീയ പ്രവർത്തകനായത്. എറണാകുളം ഡി.സി.സി., കെ.പി.സി.സി. എക്സീക്യൂട്ടിവ് അംഗം, കെപിസിസിയുടെ മൈനോറിറ്റി സെൽ കൺവീനർ, ഓൾ കേരള ആംഗ്ലോ ഇന്ത്യൻ യൂത്ത് മൂവ്മെന്റിന്റെ സ്ഥപകനും രക്ഷാധികാരി എന്നീ നിലകളിലും പ്രവർത്തിച്ചു. ഡൊമനിക് പാദുവയുടെ മകനായി 1914 ഡിസംബർ 31ന് ജനനം, ക്ലാര പാദുവയായിരുന്നു ഭാര്യ.

## അവലംബം

വർഗ്ഗം:1914-ൽ ജനിച്ചവർ
വർഗ്ഗം:ഡിസംബർ 31-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:ഒക്ടോബർ 28-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
കള്ളൻ ഡിസൂസ

ജിത്തു കെ ജയൻ സംവിധാനം ചെയ്ത് സൌബിൻ ഷാഹിർ, ദിലീഷ് പോത്തൻ, സുരഭി ലക്ഷ്മി, ഹരീഷ് കണാരൻ എന്നിവർ പ്രധാന വേഷങ്ങളിലെത്തുന്ന 2022 ലെ ഇന്ത്യൻ മലയാള ഭാഷാ ആക്ഷൻ കോമഡി ചിത്രമാണ് കല്ലൻ ഡിസൂസ (വിവർത്തനം.[1][2] കൈലാസ് മേനോനാണ് സംഗീതമൊരുക്കിയത്. [3] 2015 ൽ പുറത്തിറങ്ങിയ ചാർളി എന്ന മലയാള ചിത്രത്തിൻ്റെ രണ്ടാം ഭാഗമാണ് ഈ ചിത്രം, അവിടെ സൌബിൻ ഷാഹിർ കല്ലൻ ഡിസൂസ എന്ന കഥാപാത്രത്തെ വീണ്ടും അവതരിപ്പിക്കുന്നു.[4]    ബി.കെ. ഹരിനാരായണൻ ഗാനങ്ങൾ എഴുതി
## കഥാംശം
കൊച്ചി നഗരത്തിലെ ഒരു സാധാരണ മോഷ്ടാവാണ് കള്ളൻ ഡിസൂസ (സൗബിൻ ഷാഹിർ). തന്റെ മോഷണങ്ങൾക്കിടയിൽ അയാൾ അറിയാതെ ചില ഗൗരവതരമായ പ്രശ്നങ്ങളിൽ ചെന്നുപെടുന്നു. ഒരു രാത്രിയിൽ ഡിസൂസ ഒരു പോലീസുകാരന്റെ വീട്ടിൽ മോഷണത്തിനായി കയറുന്നതോടെയാണ് കഥആരംഭിക്കുന്നത്. സി.ഐ മനോജ് (ദിലീഷ് പോത്തൻ) എന്ന കർക്കശക്കാരനായ ഉദ്യോഗസ്ഥന്റെ വീട്ടിലാണ് അയാൾ എത്തിയത്. എന്നാൽ അവിടെ വെച്ച് അയാൾ കാണുന്നത് തികച്ചും അപ്രതീക്ഷിതമായ ചില കാഴ്ചകളാണ്. മനോജിന്റെ ഭാര്യ ആശ (സുരഭി ലക്ഷ്മി) വീട്ടിൽ നേരിടുന്ന മാനസികമായ മർദ്ദനങ്ങളും അവഗണനയും ഡിസൂസ മനസ്സിലാക്കുന്നു. ഒരു കള്ളനായിട്ടാണ് അവിടെ എത്തിയതെങ്കിലും, അവരുടെ ജീവിത സാഹചര്യങ്ങളിൽ ഡിസൂസയ്ക്ക് സഹതാപം തോന്നുകയും അയാൾ അവരെ സഹായിക്കാൻ തീരുമാനിക്കുകയും ചെയ്യുന്നു. ഈ ഇടപെടൽ ഡിസൂസയുടെ ജീവിതത്തിൽ മാത്രമല്ല, മനോജിന്റെയും ആശയുടെയും ജീവിതത്തിലും വലിയ മാറ്റങ്ങൾ സൃഷ്ടിക്കുന്നു

## താരനിര

## ഗാനങ്ങൾ
*വരികൾ:ബി.കെ. ഹരിനാരായണൻ
*ഈണം:  ലിയോ ടോം ,പ്രശാന്ത് കർമ

			
			
		
			
## അവലംബം

## പുറംകണ്ണികൾ
*  
* 

വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹരിനാരായണന്റെ ഗാനങ്ങൾ
ഫല്സതീൻ 36

**ഫലസ്തീൻ 36** (****) 2025-ൽ പ്രക്ഷേപണം ചെയ്ത ഒരു ചരിത്ര നാടകചിത്രമാണ്. **ആന്മേരി ജാസിർ** സംവിധാനം ചെയ്ത ഈ ചിത്രം ബ്രിട്ടീഷ് മാൻഡേറ്റ് കാലഘട്ടത്തിൽ പലസ്തീനിലെ ബ്രിട്ടീഷ് കൊളോണിയൽ ഭരണത്തിനെതിരായ 1936–1939 അറബ് കലാപത്തെ കുറിക്കുന്നു.[1][2] ലോകപ്രശസ്ത നടികളായ **ഹിയാം അബ്ബാസ്**, **കാമൽ എൽബാഷ**, **യാസ്മിൻ അൽ മസ്രി**, **ജലാൽ അൽതവിൽ**, **റോബർട്ട് അരമായോ**, **സാലിഹ് ബക്രി** എന്നിവർ ഉൾപ്പെടെയുള്ള താരനിരാണ് ചിത്രത്തിലെ പ്രധാന കഥാപാത്രങ്ങൾ.[1][3]

## പരിചയം
**ഫലസ്തീൻ 36** എന്ന ചലച്ചിത്രം 1936-ൽ പലസ്തീനിലെ ഗ്രാമങ്ങളിൽ ബ്രിട്ടീഷ് കൊളോണിയൽ ഭരണത്തിനെതിരെ ഉയർന്ന ബഹുമുഖ കലാപത്തെ പശ്ചാത്തലമാക്കിയുള്ള ഒരു ചരിത്ര നാടകമാണ്. യൂസഫ് എന്ന ഗ്രാമീണന്റെ ജീവിതം ജെറുസലേമിലെ അസ്ഥിരതയും ഗ്രാമത്തിലെ സമാധാനവും തമ്മിൽ സഞ്ചരിക്കുന്നതായി ചിത്രം ചിത്രീകരിക്കുന്നു. യൂറോപ്പിൽ നിന്നുള്ള യഹൂദ കുടിയേറ്റവും പലസ്തീനികളുടെ ഭൂമി നഷ്ടപ്പെടാനുള്ള ഭയവും ബ്രിട്ടീഷ് സൈന്യത്തിന്റെ ക്രൂരതയും ചിത്രത്തിന്റെ പ്രധാന സംഘർഷമാണ്. 2025 ടൊറന്റോ അന്താരാഷ്ട്ര ചലച്ചിത്രമേളയിൽ ഗാല പ്രസന്റേഷൻസ് വിഭാഗത്തിൽ ലോകപ്രദർശനം നടന്ന ചിത്രം 20 മിനിറ്റ് നീണ്ട നിൽക്കുന്ന ഉച്ചനക്ഷത്രം ഏറ്റുവാങ്ങി.[1][4][5][6]

## നിർമാണം
2025 ഫെബ്രുവരിയിൽ **ഹിയാം അബ്ബാസ്**, **കാമൽ എൽബാഷ**, **യാസ്മിൻ അൽ മസ്രി** തുടങ്ങിയവർ ചിത്രത്തിലേക്ക് അനൗൺസ് ചെയ്യപ്പെട്ടു. **ആന്മേരി ജാസിർ** തന്നെ രചനയും സംവിധാനവും നിർവഹിച്ചു. ബ്രിട്ടനിലും മിഡിൽ ഈസ്റ്റിലും **കർസൺ ഫിലിം**, **എംഎഡി ഡിസ്ട്രിബ്യൂഷൻ** എന്നിവ തർക്കിംഗ് ചെയ്തു. പ്രധാന ഷൂട്ടിംഗ് പലസ്തീനിൽ നടക്കേണ്ടതായിരുന്നെങ്കിലും 2023-ലെ ഗാസ യുദ്ധം മൂലം വൈകി; പിന്നീട് പലസ്തീനിൽ തിരിച്ചെത്തി രണ്ട് വർഷത്തിനിടെ അവിടെ നിർമിക്കപ്പെട്ട ഏക ഫീച്ചർ ഫിലിമായി.[1]

## പ്രധാന കഥാപാത്രങ്ങൾ

## പ്രക്ഷേപണം
* 2025 സെപ്റ്റംബർ 5: ടൊറന്റോ അന്താരാഷ്ട്ര ചലച്ചിത്രമേള (ലോകപ്രദർശനം)[1]
* 2025 ഒക്ടോബർ 31: യുകെ (കർസൺ ഫിലിം)[1]
* 2026 ജനുവരി 14: ഫ്രാൻസ് (ഹോട്ട് എറ്റ് കോർട്ട്)[1]
* 2025 നവംബർ: ടോക്ക്യോ അന്താരാഷ്ട്ര ചലച്ചിത്രമേള (ബെസ്റ്റ് ഫിലിം അവാർഡ്)[1]
* 30-ാം കേരള രാജ്യാന്തര ചലച്ചിത്രമേള (ഉദ്ഘാടന ചിത്രം)[5][7]

പലസ്തീന്റെ 98-ാം അക്കാദമി അവാർഡിന് ബെസ്റ്റ് ഇന്റർനാഷണൽ ഫീച്ചർ ഫിലിം വിഭാഗത്തിലുള്ള ഔദ്യോഗിക സമർപ്പണമാണ്.[8][1]

## വിമർശനങ്ങൾ
റോട്ടൻ ടൊമാറ്റോസിൽ 100% അംഗീകാരം (24 리뷰കൾ)  **ദ ഗാർഡിയൻ** 3/5 നക്ഷത്രങ്ങൾ നൽകി "ഭാവനയുള്ള നാടകം" എന്ന് വിശേഷിപ്പിച്ചു. **വേരൈറ്റി** "പ്രവചനാത്മകം" എന്ന് വിശേഷിപ്പിക്കുകയും അഭിനയം പ്രശംസിക്കുകയും ചെയ്തു. **ഫിനാൻഷ്യൽ ടൈംസ്** "ഒരു ഉത്തേജിപ്പുള്ള ചരിത്ര എപ്പിക്" എന്ന് വിശേഷിപ്പിച്ചു.[1]

## ബാഹ്യകണ്ണികൾ
* ഫലസ്തീൻ 36 *ഐഎംഡിബി*
* Palestine 36 *ഇംഗ്ലീഷ് വിക്കിപീഡിയ*

## അവലംബം

1
2
3
4
5
6
7
[8](https://ar.wikipedia.org/wiki/%D9%81%D9%84%D8%B3%D8%B7%D9%8A%D9%86_36_(%D9%81%D9%84%D9%85))
9
10
11
12
13
14
15
[16](https://ar.wikipedia.org/wiki/%D9%81%D9%84%D8%B3%D8%B7%D9%8A%D9%86_36_(%D9%81%D9%8A%D9%84%D9%85))
17
18
19
20
ദ മോഡേണിസ്റ്റ് മെനേസ് ടു ഇസ്ലാം

**മോഡേണിസ്റ്റ് മെനേസ് ടു ഇസ്ലാം** (****) **ദാനിയേൽ ഹഖീഖത്ത്ജു**യുടെ 2021-ലെ പുസ്തകമാണ്. ആധുനികതയെ ഇസ്ലാമിന്റെ ശത്രുവായി ചിത്രീകരിക്കുന്ന ഈ പുസ്തകം ഫെമിനിസം, സെക്കുലറിസം, ലിബറലിസം തുടങ്ങിയ ആധുനിക ആശയങ്ങളെ വിമർശിക്കുന്നു.

## പരിചയം
പുസ്തകം മുസ്ലിംകളെ ഇസ്ലാമിക പാരമ്പര്യത്തിൽ നിന്ന് അകറ്റാൻ മോഡേണിസം ശ്രമിക്കുന്നുവെന്ന് വാദിക്കുന്നു. ഹിജാബ്, ഹലാൽ നിരോധനങ്ങൾ, സെക്കുലർ ഭരണകൂടങ്ങൾ എന്നിവയെ മോഡേണിസത്തിന്റെ ഭാഗമായി കാണുന്നു.

## രചയിതാവ്
**ദാനിയേൽ ഹഖീഖത്ത്ജു** മുസ്ലിം വിമർശകനും ലേഖകനുമാണ്. ആധുനിക ഇജ്മാ വിമർശനത്തിൽ പ്രശസ്തനാണ്.

## ബാഹ്യകണ്ണികൾ

* Goodreads
* Flipkart

## അവലംബം
വീരരാഘവപ്പട്ടയം

ലഘുചിത്രം
കേരള ചരിത്രത്തിലെ അതിപ്രധാനമായ ഒരു രേഖയാണ് വീരരാഘവപ്പട്ടയം. “ശ്രീവീരരാഘവചക്രവത്തി” “മകൈതൈയർപട്ടണത്തു് ഇരവികൊത്തനനായ ലോകപ്പെരുംചെട്ടിക്കു കൊടുത്തതും, “കോട്ടയത്തു പഴയസെമ്മിനാരിയിൽ സൂക്ഷിച്ചുവരുന്നതുമായ താമ്രശാസനമാണു്. ഇതു് ഒരു ക്രിസ്തുാനിക്കു കൊടുത്തതാണെന്നാണു്  വിശ്വസിച്ചുപോന്നിരുന്നതു്.ഈ പട്ടയം ആർക്കാണ് നൽകിയതെന്നുള്ളതിനെപ്പററി പണ്ഡിതന്മാർക്കിടയിൽ വ്യത്യസ്ത അഭിപ്രായങ്ങളുണ്ട്.

## ഉള്ളടക്കം
മണിഗ്രാമവും മററു ചില സ്ഥാനമാനങ്ങളും ചില പ്രത്യേകസ്ഥലങ്ങളിൽ നിന്നുള്ള തരകും ചുങ്കവും ഇരവികൊത്തനനു വീരരാഘവചക്രവർത്തി കൊടുക്കുന്നുവെന്നനൽകിയതാണു്. ഈ രേഖ ഒറ്റ ചെമ്പ് ഫലകത്തിന്റെ ഇരുവശത്തും വട്ടെഴുത്ത് ലിപിയിലും ഗ്രന്ഥ ലിപിയുടെ പരിഷ്കരിച്ച രൂപത്തിലും (22 വരികൾ) കൊത്തിവച്ചിരിക്കുന്നു. ഫലകത്തിന്റെ പിൻവശത്ത് ഇടതുവശത്തെ അരികിന്റെ മധ്യഭാഗത്തായി ഒരു ശംഖിന്റെ ചിത്രം കൊത്തിവച്ചിട്ടുണ്ട്. "രോഹിണി നക്ഷത്രം, വ്യാഴം മകരത്തിലായിരുന്ന വർഷത്തിലെ സൗരമാസമായ മീനത്തിലെ ഇരുപത്തിയൊന്നാം ദിവസം അവസാനിച്ചതിന് ശേഷമുള്ള ശനിയാഴ്ച" എന്ന് ഇത് തീയതി കുറിച്ചിരിക്കുന്നു.***
അഞ്ചുവണ്ണം, ഐനൂറ്റുവർ എന്നിവയ്‌ക്കൊപ്പം മണിഗ്രാമവും മധ്യകാല ദക്ഷിണേന്ത്യയിലെ പ്രധാന വ്യാപാരി സംഘങ്ങളിൽ ഒന്നായിരുന്നു.''''

==പാഠം==

ഈ ശാസനം പ്രകാരം വിവിധ അവകാശങ്ങൾ ബന്ധപ്പെട്ടവർക്കു നൽകുന്നുണ്ട്. 
==വാണിജ്യ അവകാശങ്ങൾ==
* മണിഗ്രാമം ഗിൽഡിന്റെ അവകാശങ്ങൾ.
* അതിൽ നിന്ന് ലഭിക്കുന്ന വരുമാനം.
* കയറ്റുമതി വ്യാപാരവും (?) വ്യാപാരത്തിന്റെ കുത്തകയും.
* നാല് ഭാഗങ്ങളിലും വ്യാപാരത്തിന്റെ കുത്തക ("നാലു ചേരി").
* അടിമകൾ (എണ്ണക്കച്ചവടക്കാർ [വാണിയ], അഞ്ച് തരം കരകൗശല തൊഴിലാളികൾ [കമ്മാള]).[3]
* പറ ഉപയോഗിച്ച് അളക്കാവുന്ന, തുലാസ് (നിറ) ഉപയോഗിച്ച് തൂക്കിയ, നൂൽ ഉപയോഗിച്ച് അളക്കാവുന്ന, എണ്ണിയതോ തൂക്കിയതോ ആയ വസ്തുക്കൾക്കും ഉപ്പ്, പഞ്ചസാര, കസ്തൂരി ("കസ്തൂരി"), വിളക്ക് എണ്ണ എന്നിവയുൾപ്പെടെ ഇടനിലക്കാരായ മറ്റെല്ലാ വസ്തുക്കൾക്കും ബ്രോക്കറേജ്.
* കൊടുങ്ങല്ലൂരിലെ [പെരിയാർ] നദീമുഖത്തിനും ("ആഴി") കവാടത്തിനും ("ഗോപുരം") ഇടയിലുള്ള, പ്രധാനമായും നാല് ക്ഷേത്രങ്ങൾക്കും ("നാലു താലി") ഓരോ ക്ഷേത്രത്തിനും സമീപമുള്ള ഗ്രാമത്തിനും ഇടയിലുള്ള ഈ വസ്തുക്കൾക്ക് നികുതി ചുമത്തുന്നു.***'

## പുറം കണ്ണികൾ
* വീരരാഘവപ്പട്ടയം - എം.ഒ. ജോസഫ് നെടുംകുന്നം(1936) 
## അവലംബം


വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:കേരളചരിത്രം
കൈറ സഗോർസ്കി

**കൈറ സഗോർസ്കി** (ജനനം: ജൂൺ 6,1976) ഒരു അമേരിക്കൻ സ്വദേശിയായ ചലച്ചിത്ര, ടെലിവിഷൻ നടിയാണ്. *ഹെലിക്സ്* എന്ന ടെലിവിഷൻ പരമ്പര, *ദി പാസ്റ്റേഴ്സ് വൈഫ്* എന്ന ചലച്ചിത്രം, *സൂപ്പർനാച്ച്വറൽ* എന്ന ടെലിവിഷൻ പരമ്പരയുടെ എട്ടാം സീസൺ തുടങ്ങിയവയിലെ വേഷങ്ങളിലൂടെ അവർ ശ്രദ്ധിക്കപ്പെട്ടു.

## ആദ്യകാല ജീവിതം
യു.എസിലെ ന്യൂയോർക്കിൽ ജനിച്ച സാഗോർസ്‌കി കൊളറാഡോയിലെ ഒരു ചെറിയ മലയോര പട്ടണത്തിലാണ് വളർന്നത്. ബാല്യകാലം വീടിനു പുറത്തെ അന്തരീക്ഷത്തിൽ ചെലവഴിച്ച അവർ വിദ്യാഭ്യാസ കാലത്തുടനീളം ഒരു കായികതാരവും നർത്തകിയുമായി അറിയപ്പെട്ടിരുന്നു. ഹൈസ്‌കൂളിലെ അവരുടെ അവസാന വർഷത്തിൽ, സ്കൂളിൽ അവതരിപ്പിക്കപ്പെട്ട ഒരു മ്യൂസിക്കലിനായി ഓഡിഷൻ നടത്തുകയും അതിലെ പ്രധാന കഥാപാത്രങ്ങളിൽ ഒരാളായി തിരഞ്ഞെടുക്കപ്പെടുകയും ചെയ്തതുമുതലാണ് അവർ അഭിനയ കലയിൽ ആകൃഷ്ടയാകുന്നത്.&#x5B;*[[വിക്കിപീഡിയ:Citation needed|<span title="This claim needs references to reliable sources. (July 2024)">citation needed</span>]]*&#x5D;

സാഗോർസ്കി ആഷ്ലാൻഡിലെ സതേൺ ഒറിഗൺ സർവകലാശാലയിൽ നിന്ന് നാടകത്തിൽ ഫൈൻ ആർട്സ് ബിരുദം നേടിയിട്ടുണ്ട്. പിന്നീട് 2006 ൽ ഇർവിനിലെ കാലിഫോർണിയ സർവകലാശാലയിൽ നിന്ന് അഭിനയ കലയിൽ മാസ്റ്റർ ഓഫ് ഫൈൻ ആർട്സ് ബിരുദവും കരസ്ഥമാക്കി.

## കരിയർ
*ഹെലിക്സ്* എന്ന ടെലിവിഷൻ പരമ്പരയലെ ഡോ. ജൂലിയ വാക്കർ ആയിരുന്നു സഗോർസ്കിയുടെ ഏറ്റവും ശ്രദ്ധേയമായ ആദ്യകാല വേഷം. സിഫിയുടെ *കോണ്ടിനം* എന്ന പരമ്പരയുടെ അവസാന സീസണിലെ അതിഥി വേഷം, *സ്റ്റാർഗേറ്റ്ഃ അറ്റ്ലാന്റിസ്* , *സ്റ്റാർഗേ*റ്റ് യൂണിവേഴ്സ്, ദി സിഡബ്ല്യുയുടെ *സൂപ്പർനാച്ച്വറൽ*, ഫോക്സിന്റെ *ഫ്രിഞ്ച്*, ടിഎൻടിയുടെ *ഫോളിംഗ് സ്കൈസ്*, പുരസ്കാരങ്ങൾ നേടിയ വെബ് പരമ്പര *ഡിവൈൻ* എന്നിവയിലെ അതിഥി വേഷങ്ങളിലും അവർ പ്രത്യക്ഷപ്പെട്ടു. 2012 ലെ ടൊറന്റോ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ച *ദി എബിസി ഓഫ് ഡെത്ത്*  എന്ന 26-അധ്യായങ്ങളുള്ള ചലച്ചിത്ര സമാഹാരത്തിലെ ഒരു പ്രധാന വേഷം ചെയ്ത സഗോർസ്കി, സോംബി ഹൊറർ ചിത്രമായ *ടോക്സിൻ 3ഡി*യിലും പ്രത്യക്ഷപ്പെട്ടു.

## വ്യക്തിജീവിതം
2002 ൽ കൈറ സഗോർസ്കി കനേഡിയൻ നടനായ പാട്രിക് സബോംഗുയിയെ വിവാഹം കഴിച്ചു. ദമ്പതികൾക്ക് ഒരു മകനും മകളുമുണ്ട്.

## ചലച്ചിത്രങ്ങൾ

### ടെലിവിഷൻ

### സ്റ്റാഫ് ക്രെഡിറ്റുകൾ

## ബാഹ്യ ലിങ്കുകൾ

* 

## അവലംബം
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
പറമ്പുശ്ശേരി

കേരളത്തിലെ എറണാകുളം ജില്ലയിൽ പാറക്കടവ് ബ്ലോക്കിലെ പാറക്കടവ് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **പറമ്പുശ്ശേരി**. കുറുമശ്ശേരിയിൽ നിന്ന് 2 കിലോമീറ്റർ അകലെയാണ് പറമ്പുശ്ശേരി ഗ്രാമം സ്ഥിതിചെയ്യുന്നത്. ഈ ഗ്രാമത്തിന്റെ അതിരിലൂടെ മാഞ്ഞാലി തോട് കടന്നുപോകുന്നു. മാഞ്ഞാലിത്തോടിനു കുറുകെയുള്ള ആലുങ്ങൽ കടവ് പാലം ഈ ഗ്രാമത്തിൽനിന്നാണ് തുടങ്ങുന്നത്.

## ആരാധനാലയങ്ങൾ
ഇവിടെയുള്ള പ്രധാനപ്പെട്ട ക്ഷേത്രങ്ങളാണ്  ശ്രീ വല്ലഭപുരം ശ്രീകൃഷ്ണ ക്ഷേത്രം, പറമ്പുശ്ശേരി ഭദ്രകാളി ക്ഷേത്രം എന്നിവ.

## പ്രധാന സ്ഥാപനങ്ങൾ
* ബദരിനാഥ് ആയുർവേദ ഹോസ്പിറ്റൽ

## റോഡുകൾ
ചെങ്ങമനാട് എളവൂർ റോഡ്, കുറുമശ്ശേരി - മേക്കാട് റോഡ് എന്നീ റോഡുകൾ ഈ ഗ്രാമത്തിലൂടെ കടന്നുപോകുന്നു. നെടുമ്പാശ്ശേരിയിൽ സ്ഥിതിചെയ്യുന്ന കൊച്ചിൻ ഇന്റർനാഷണൽ വിമാനത്താവളത്തിലേക്കുള്ള ഒരു എളുപ്പവഴിയാണ് കുറുമശ്ശേരി - മേക്കാട് റോഡ്.
## ചിത്രശാല

പ്രമാണം:Sree Vallabhapuram Sreekrishna Temple Parambussery IMG 20251218 134543850.jpg|ശ്രീ വല്ലഭപുരം ശ്രീകൃഷ്ണ ക്ഷേത്രം
പ്രമാണം:Paddy field at Parambussery IMG 20251218 134133358.jpg|നെൽകൃഷി
പ്രമാണം:Alungal Kadavu Bridge IMG 20251218 134657351.jpg|ആലുങ്ങൽകടവ് പാലം

## അവലംബങ്ങൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
തലക്കാട്

ഇന്ത്യയിൽ കേരളത്തിലെ മലപ്പുറം ജില്ലയിലെ തലക്കാട് ഗ്രാമപഞ്ചായത്ത് പരിധിയിലുള്ള ഒരു ഗ്രാമമാണ് **തലക്കാട്**.

## ജനസംഖ്യാ
2001 ലെ ഇന്ത്യൻ സെൻസസ് പ്രകാരമുള്ള തലക്കാട് ഗ്രാമത്തിലെ ജനസംഖ്യ 30,577 ആയിരുന്നു. അതിൽ 14,269 പുരുഷന്മാരും 16,308 സ്ത്രീകളും ഉൾപ്പെടുന്നു. തലക്കാട് ഗ്രാമപഞ്ചായത്തിന്റെ ആർ.ടി.ഒ. വാഹന രജിസ്ട്രേഷൻ കോഡ് കെ എൽ-55 ആണ്.

## പഞ്ചായത്തിലെ പ്രധാന സ്ഥലങ്ങൾ

* ബി പി അങ്ങാടി ടൌൺ (ബെട്ടത്ത് പുതിയങ്ങാടി) 
* തിരൂർ നദി കുറുകെയുള്ള മംഗാട്ടിരി പാലം

## തലക്കാടിലെ വാർഡുകൾ
{ "type": "ExternalData",  "service": "geoshape",  "ids": "Q13112400"}തലക്കാടിലെ ഗ്രാമപഞ്ചായത്തിൽ താഴെപ്പറയുന്ന 19 വാർഡുകൾ ഉൾപ്പെടുന്നുഃ 

## ഗതാഗതം
തിരൂർ, കുറ്റിപ്പുറം പട്ടണങ്ങൾ വഴി തലക്കാടു ഗ്രാമം കേരളത്തിലെ മറ്റ് ഭാഗങ്ങളുമായി ബന്ധിപ്പിക്കപ്പെടുന്നു. തിരൂരിലൂടെ കടന്നുപോകുന്ന ദേശീയ പാത നമ്പർ 66 ന്റെ വടക്കൻ ഭാഗം ഗോവ, മുംബൈ നഗരങ്ങളുമായി ഗ്രാമത്തെ ബന്ധിപ്പിക്കുമ്പോൾ തെക്കൻ ഭാഗം കൊച്ചി, തിരുവനന്തപുരം നഗരങ്ങളുമായി ബന്ധിപ്പിക്കുന്നു. ഹൈവേ നമ്പർ 966 പാലക്കാട്, കോയമ്പത്തൂർ എന്നിവിടങ്ങളിലേക്ക് നയിക്കുന്നു. ഗ്രാമത്തിന് ഏറ്റവും അടുത്തുള്ള വിമാനത്താവളം കോഴിക്കോടും ഏറ്റവും അടുത്തുള്ള പ്രധാന റെയിൽവേ സ്റ്റേഷൻ തിരൂരിലുമാണ്.

## ഇതും കാണുക

* ബി പി അങ്ങാടി
* തെക്കൻ കുട്ടൂർ
* പുല്ലൂർ
* പച്ചാത്തിരി
* വെട്ടം
* തിരൂർ

## അവലംബം

വർഗ്ഗം:മലപ്പുറം ജില്ലയിലെ പട്ടണങ്ങൾ
വർഗ്ഗം:Coordinates on Wikidata
കടമാഞ്ചിറ

കേരളത്തിൽ കോട്ടയം ജില്ലയിൽ, ചങ്ങനാശ്ശേരി നഗരത്തിന്റെ പ്രാന്തപ്രദേശവും ഉൾനാടൻ ഗ്രാമവുമാണ് **കടമാഞ്ചിറ**. തദ്ദേശ സ്വയംഭരണ രേഖകൾ പ്രകാരം ഈ ഗ്രാമത്തിന്റെ ഭാഗങ്ങൾ തൃക്കൊടിത്താനം  (വാർഡ് 1), വാഴപ്പള്ളി (വാർഡ് 15) ഗ്രാമപഞ്ചായത്തുകളിലായി വിഭജിക്കപ്പെട്ടിരിക്കുന്നു. പ്രകൃതിദത്ത ജലാശയങ്ങൾക്ക് പേരുകേട്ട ഈ ഗ്രാമത്തിൽ സ്ഥിതിചെയ്യുന്ന കടമാഞ്ചിറ ഭദ്രകാളി കാവിലെ കുംഭഭരണി മഹോത്സവം പ്രസിദ്ധമാണ്. 1907 ൽ സ്ഥാപിതമായ ഒരു  സർക്കാർ ലോവർ പ്രൈമറി സ്കൂൾ ഇവിടെ സ്ഥിതിചെയ്യുന്നു. തൃക്കൊടിത്താനം, ഫാത്തിമാപുരം (2.0 കി.മീ.), അംബികാപുരം, കുരിശുംമൂട്‌, മണികണ്ഠവയൽ, ശാസ്താംകോയിക്കൽ, കോട്ടമുറി, ചെമ്പുംപുറം, കുന്നുംപുറം, നാൽകവല, മുക്കാട്ടുപടി എന്നിവയാണ് സമീപത്തുള്ള മറ്റ് ഗ്രാമങ്ങൾ. ചങ്ങനാശ്ശേരി റെയിൽവേ സ്റ്റേഷനിൽനിന്ന് ഏകദേശം 5 കിലോമീറ്റർ ദൂരമാണ് ഇവിടേയ്ക്കുള്ളത്. 2025-ൽ നടന്ന കേരള തദ്ദേശ സ്വയംഭരണ തിരഞ്ഞെടുപ്പിൽ കടമാഞ്ചിറ ഗ്രാമത്തെ യഥാക്രമം യു.ഡി.എഫിലെ  തോമസ് സേവ്യർ (തൃക്കൊടിത്താനം ഗ്രാമപഞ്ചായത്ത്, വാർഡ് 1), ഷെർലി തോമസ് (വാഴപ്പള്ളി ഗ്രാമപഞ്ചായത്ത്, വാർഡ് 15) എന്നിവർ പ്രതിനിധീകരിക്കുന്നു.

## അവലംബം
മൂക്കൻപെട്ടി

**മൂക്കൻപെട്ടി**, കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി ബ്ലോക്കിലുൾപ്പെട്ട ഒരു മലയോര ഗ്രാമമാണ്. ഇത് എരുമേലി ഗ്രാമപഞ്ചായത്തിന്റെ കീഴിലുള്ള വാർഡുകളിൽ (വാർഡ് -13) ഒന്നാണ്. മൂക്കൻപെട്ടി-പാമ്പാവലി മലമ്പാതയിൽ സ്ഥിതി ചെയ്യുന്ന ശാന്തസുന്ദരമായ ഈ ഗ്രാമം ഗ്രാമീണ കേരളത്തിന്റെ മനോഹാരിതയെ പ്രതിഫലിപ്പിക്കുന്ന സാംസ്കാരിക പൈതൃകവുമുള്ള ഒരു ഗ്രാമമാണ്., എരുമേലി, കാഞ്ഞിരപ്പള്ളി തുടങ്ങിയ പ്രദേശങ്ങളുമായാണ് അടുത്ത് ബന്ധപ്പെട്ടിരിക്കുന്നത്. ജില്ലാ ആസ്ഥാനമായ കോട്ടയത്ത് നിന്ന് 58 കിലോമീറ്റർ ദൂരവും കാഞ്ഞിരപ്പള്ളിയിൽ നിന്ന് 16 കിലോമീറ്ററുമാണ് ഈ ഗ്രാമത്തിലേയ്ക്കുള്ള ദൂരം. പൂഞ്ഞാർ നിയമസഭാ മണ്ഡലത്തിൽ ഉൾപ്പട്ടതാണ് ഈ ഗ്രാമം. 

മൂക്കൻപെട്ടി ഗ്രാമം റോഡ് മാർഗം സമീപ പ്രദേശങ്ങളുമായി ബന്ധിപ്പിക്കപ്പെട്ടിരിക്കുന്നു. എരുമേലി, റാന്നി, പത്തനംതിട്ട, ആങ്ങമൂഴി തുടങ്ങിയ സമീപ പ്രദേശങ്ങളിലേയ്ക്ക് ഇവിടെനിന്ന് പതിവായി ബസ് സർവീസുകളുണ്ട്. 

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഏയ്ഞ്ചൽവാലി

**ഏയ്ഞ്ചൽവാലി**, കേരളത്തിലെ കോട്ടയം ജില്ലയിലെ എരുമേലി ഗ്രാമപഞ്ചായത്തിന്റെ കീഴിലുള്ള വാർഡുകളിൽ (വാർഡ് -13) ഒന്നാണ്. പ്രശസ്ത തീർത്ഥാടന കേന്ദ്രമായ എരുമേലിയുടെ കിഴക്കൻമേഖലയിൽ സ്ഥിതിചെയ്യുന്ന ഈ കുടിയേറ്റ ഗ്രാമം മുമ്പ് ചെകുത്താൻതോട്, ഓക്കൻതോട് എന്നീ പേരുകളിലും അറിയപ്പെട്ടിരുന്നു. പമ്പ, അഴുത എന്നീ നദികളാൽ വലയം ചെയ്യപ്പെട്ട് പെരിയാർ കടുവാ സങ്കേതത്തോട് തൊട്ടു ചേർന്നും കിടക്കുന്ന  പ്രദേശമാണിത്.

## ചരിത്രം
1948 ൽ ഭക്ഷ്യോൽപാദനത്തിന് ഗ്രോ മോർ ഫുഡ്  പദ്ധതിയിൽ ഉൾപ്പെടുത്തി കാർഷികസംഘങ്ങൾക്കും വിമുക്തഭടന്മാർക്കുമായി കുത്തകപ്പാട്ടവ്യവസ്ഥയിൽ അനുവദിച്ചതാണ് എയ്ഞ്ചൽവാലി  ഉൾപ്പെടുന്ന മലയോര പ്രദേശം. ആദ്യകാലത്ത് ഈ പ്രദേശത്തേയ്ക്കുള്ള യാത്ര വളരെ ദുഷ്കരമായിരുന്നു. എരുമേലിയിൽ നിന്നു കാളകെട്ടിവഴി പ്രപ്പോസ്തോട്ടം, പാണപിലാവ്, കണമല വഴി കാൽനടയായിട്ടായിരുന്നു ആളുകൾ യാത്ര ചെയ്തിരുന്നത്.  1992 ൽ  ജനപങ്കാളിത്തത്തോടെ ഈ പ്രദേശത്തുകൂടി ഒരു റബറൈസ്ഡ് റോഡും പിന്നീട് പാലവും നിർമ്മിച്ചതോടെ പ്രദേശം കൂടുതൽ വികസിപ്പിക്കപ്പെട്ടു. എം. ഡി. എസ്. ഡയറക്ടറായിരുന്ന വടക്കേമുറിയിൽ അച്ചനാണ് ഈ ഗ്രാമത്തിന് എയ്ഞ്ചൽവാലി  എന്ന പേരു നിർദേശിച്ചത്. ഈ പ്രദേശത്ത് അധവിസിക്കുന്നവരിൽ ഭൂരിപക്ഷവും കൊരട്ടി, മണിമല, എരുമേലി തുടങ്ങിയ പ്രദേശങ്ങളിൽ നിന്നു കുടിയേറിപ്പാർത്തവരാണ്.

## അവലംബം
ഇ.പി. പീറ്റർ

പ്രമുഖനായ ഒരു കാർട്ടൂണിസ്റ്റാണ് **ഇ.പി. പീറ്റർ**(ജനനം : 16 ഓഗസ്റ്റ് 1950). കേരള കാർട്ടൂൺ അക്കാദമിയുടെ വൈസ് ചെയർമാനായി പ്രവർത്തിച്ചു. ചെന്നൈയിലാണ് താമസിക്കുന്നു.
## ജീവിതരേഖ
കേരളത്തിലെ കോട്ടയം  കീഴുകുന്ന് സ്വദേശിയായ എരുപതറിൽ പത്രോസിന്റെയും സിസിലിയുടെയും ഇളയ മകനാണ്. ഹോളി ഫാമിലി സ്കൂളിലും പ്രീ ഡിഗ്രിക്ക് കോട്ടയം ബസേലിയസ് കോളേജിലുമായി വിദ്യാഭ്യാസം.  1965-66 കാലഘട്ടത്തിൽ കോളേജ് ആർട്സ് ക്ലബ് സെക്രട്ടറിയായിരുന്നു. ബസേലിയസ് കോളേജിലെ കോളേജ് മാഗസിനുകളിലായിരുന്നു ആദ്യ സൃഷ്ടികൾ പ്രസിദ്ധീകരിച്ചത്. 1975 ൽ ഡൽഹിയിലെ ശങ്കേഴ്‌സ് വാരികയിൽ കാർട്ടൂൺ പ്രസിദ്ധീകരിച്ചു. അക്കാലത്ത് കാരവൻ, വുമൺസ് തുടങ്ങിയ മാസികകളിൽ തുടർച്ചയായി കാർട്ടൂണുകൾ വരച്ചു.   1976 ൽ തമിഴ് വാരികയായ ഇദയം പെസികിരത്ത് നടത്തിയ കാർട്ടൂണിംഗ് മത്സരത്തിന് അന്നത്തെ തമിഴ്നാട് മുഖ്യമന്ത്രി എം ജി രാമചന്ദ്രനിൽ നിന്ന് സ്വർണ്ണ മെഡൽ ലഭിച്ചു.

1975 ൽ ചെന്നൈയിലെ ദിനതന്തി തമിഴ് ദിനപത്രത്തിൽ ചേർന്നു, 1977 വരെ അവിടെ ജോലി ചെയ്തു. പിന്നീട് ദിനമലർ തമിഴ് ദിനപത്രത്തിൽ ചേർന്നു. ഇപ്പോൾ ഈ പത്രത്തിന്റെ സ്റ്റാഫ് കാർട്ടൂണിസ്റ്റാണ് അദ്ദേഹം. "ടീക്കട ബെഞ്ച്" (ചായക്കട ബെഞ്ച്) എന്ന ആക്ഷേപഹാസ്യ വ്യാഖ്യാനത്തിനായുള്ള കാർട്ടൂൺ ഉൾപ്പെടെ എല്ലാ ദിവസവും 2 മുതൽ 3 വരെ കാർട്ടൂണുകൾ പ്രസിദ്ധീകരിക്കുന്നു. ദിനമലറിൽ 33 വർഷത്തെ കാർട്ടൂൺ പരിചയമുണ്ട്. മിക്കവാറും എല്ലാ മലയാള ആനുകാലികങ്ങളിലും അദ്ദേഹത്തിന്റെ കാർട്ടൂണുകൾ പ്രസിദ്ധീകരിച്ചിട്ടുണ്ട്.

കുടുംബം :  ഭാര്യ ലീലാമ്മ പീറ്റർ, മക്കളായ പെറ്റ്ലി, പെറ്റ്സൺ പീറ്റർ
## പുരസ്കാരങ്ങൾ
* 2009 ലെ കെ എസ് പിള്ള സ്മാരക ഫ്രീലാൻസ് അവാർഡ്
## അവലംബം


വർഗ്ഗം:ഇന്ത്യയിലെ കാർട്ടൂണിസ്റ്റുകൾ
പോത്താനിക്കാട്

കേരളത്തിലെ എറണാകുളം ജില്ലയിലെ പോത്താനിക്കാട് ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **പോത്താനിക്കാട്**.

## ശ്രദ്ധേയമായ വ്യക്തികൾ

* സി ജെ ജോർജ്, ധനകാര്യ വിദഗ്ധൻ

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം 9,620 പുരുഷന്മാരും 9,689 സ്ത്രീകളും ഉൾപ്പെടെ 19,309 ആയിരുന്നു പോത്താനിക്കാട് ഗ്രാമത്തിലെ ജനസംഖ്യ.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
ത്രിവേണി (കൂവപ്പടി)

കേരളത്തിലെ എറണാകുളം ജില്ലയിലെ കൂവപ്പടി ഗ്രാമപഞ്ചായത്തിലെ ഒരു ഗ്രാമവും വാർഡുമാണ് **ത്രിവേണി**. പെരുമ്പാവൂർ, കോതമംഗലം, മൂവാറ്റുപുഴ എന്നിവയാണ് ത്രിവേണി ഗ്രാമത്തിന് സമീപമുള്ള മറ്റു പട്ടണങ്ങൾ. ഈ ഗ്രാമം പെരുമ്പാവൂർ നിയമസഭാ മണ്ഡലത്തിലും ചാലക്കുടി ലോക്സഭാ മണ്ഡലത്തിലും ഉൾപ്പെട്ടിരിക്കുന്നു.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
പോഞ്ഞാശേരി

കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിലെ വെങ്ങോല ഗ്രാമ പഞ്ചായത്തിന്റെ ഭാഗമായ ഒരു ഗ്രാമമാണ് **പോഞ്ഞാശേരി**. പെരുമ്പാവൂർ, ആലുവ പട്ടണങ്ങൾക്ക് മധ്യത്തിലായി ആലുവ-മൂന്നാർ ഹൈവേയിൽ (എസ്എച്ച്-16) ആണ് ഇതിന്റെ സ്ഥാനം. പോഞ്ഞാശേരിയിൽ  വെങ്ങോലയിലേക്കും കിഴക്കമ്പലത്തേയ്ക്കും മുടിയ്ക്കലേയ്ക്കും നയിക്കുന്ന മൂന്ന് ജംഗ്ഷനുകളുണ്ട്. വെങ്ങോല ഗ്രാമപഞ്ചായത്തിന്റെ ഭരണത്തിൻ കീഴിലുള്ള വാർഡ് നമ്പർ 1 ആണ് പോഞ്ഞാശേരി.

## മതപരമായ സ്ഥലങ്ങൾ
1. പോഞ്ഞാശേരി, മൈ കാസിൽ അപ്പാർട്ട്മെൻ്റിന് സമീപം, പട്ടിപ്പാറ-മടത്തിപ്പടി റോഡിൽ ഒരു ആരാധനാലയം സ്ഥിതി ചെയ്യുന്നു.

## ആശുപത്രികൾ
1. വി എം ജെ ആശുപത്രി, വെസ്റ്റ് വെങ്ങോല, ഹൈദ്രോസ് നഗർ. 

2. ഭാരത് ആശുപത്രി, ചെമ്പരക്കി 

3. രാജഗിരി ആശുപത്രി.

## സ്ഥാനം

## അവലംബം

വർഗ്ഗം:Coordinates on Wikidata
വർഗ്ഗം:എറണാകുളം ജില്ലയിലെ ഗ്രാമങ്ങൾ
പൂണിത്തുറ

ലഘുചിത്രം|സുബ്രഹ്മണ്യ ക്ഷേത്രം
ലഘുചിത്രം|ക്ഷേത്രത്തിന്റെ പിൻ കാഴ്ച
കേരളത്തിലെ കൊച്ചി കോർപ്പറേഷനിലെ ഒരു ഗ്രാമവും വാർഡാണ് **പൂണിത്തുറ**. എറണാകുളത്തെ പ്രശസ്ത ക്ഷേത്രങ്ങളിലൊന്ന് സ്ഥിതിചെയ്യുന്ന ഈ സ്ഥലം തൃപ്പൂണിത്തുറ ശ്രീ പൂർണ്ണത്രയീശ ക്ഷേത്രവുമായി ചരിത്രപരമായി ബന്ധപ്പെട്ടിരിക്കുന്നു.

പുരാണപ്രകാരം സന്താന ഗോപാലത്തിലെ ഒരു അധ്യായത്തിൽ അർജുനൻ ശ്രീകൃഷ്ണനുവേണ്ടി ക്ഷേത്രം നിർമ്മിച്ച സ്ഥലമായി മഹാഭാരതത്തിൽ ഇത് പരാമർശിക്കുന്നു. ഇത് പൂണിത്തുറയിലാണ് സംഭവിച്ചതെന്നും പിന്നീട് ക്ഷേത്രം തൃപ്പൂണിത്തുറയിലേക്ക് മാറ്റി സ്ഥാപിക്കുകയായിരുന്നുവെന്നും വിശ്വസിക്കപ്പെടുന്നു. പൂണിത്തുറ കോട്ടാരം ശ്രീകൃഷ്ണസ്വാമി ക്ഷേത്രം എന്നാണ് ഇവിടെയുള്ള ക്ഷേത്രത്തിന്റെ പേര്. ഇവിടുത്തെ വാർഷികാഘോഷമായ 'അഷ്ടമിരോഹിണി' പ്രദേശവാസികൾ വളരെ ഗംഭീരമായാണ് ആഘോഷിക്കുന്നത്.

പൂണി എന്നാൽ "അമ്പുകൾ സൂക്ഷിക്കുന്ന സ്ഥലം" എന്നും "തുറ" എന്നാൽ കടൽത്തീരം" എന്നുമാണ് അർത്ഥമാക്കുന്നത്. മഹാഭാരതത്തിൽ കുരുക്ഷേത്ര യുദ്ധാന്തരം അർജുനൻ തന്റെ "പൂണി" കൃഷ്ണന്റെ മുന്നിൽ ഉപേക്ഷിച്ചുവെന്നാണ് ഐതിഹ്യം.

## സ്ഥാനം

## പൂണിത്തുറയും തൃപ്പൂണിത്തുറയും
പൂണിത്തുറയും തൃപ്പൂണിത്തുറയും സമീപ പ്രദേശങ്ങളാണെങ്കിലും പൂണിത്തുറ കൊച്ചി മുനിസിപ്പൽ കോർപ്പറേഷനു കീഴിലുള്ള ഒരു വാർഡും  തൃപ്പൂണിതുറ സ്വന്തമായി ഒരു മുനിസിപ്പാലിറ്റിയുമാണ്.

മുമ്പ് ഈ പ്രദേശം മുഴുവൻ പൂണിത്തുറയായി അറിയപ്പെട്ടിരുന്നു. പിന്നീട് കൊച്ചി നാട്ടുരാജ്യത്തിലെ രാജാവ് തൻ്റെ തലസ്ഥാനം തൃശൂരിൽ നിന്ന് ഈ പ്രദേശത്തേക്ക് മാറ്റി. പൂർണ നദിയുടെ കിഴക്കൻ തീരത്തുള്ള ഭൂമിയിൽ അദ്ദേഹം കൊട്ടാരങ്ങളും കോട്ടകളും നിർമ്മിച്ചു. അന്നുമുതൽ ഈ പ്രദേശം തിരു പൂണിത്തുറ എന്നറിയപ്പെടാൻ തുടങ്ങി, ആദരവ് പ്രകടിപ്പിക്കുന്നതിനുള്ള പ്രാദേശിക മലയാള ഭാഷയിലെ പദമായ 'തിരു' എന്ന വാക്ക് ചേർത്ത് അത് പിന്നീട് തൃപ്പൂണിത്തുറയായി മാറി.

## പൂണിത്തുറയിൽ നിന്നുള്ള പ്രമുഖർ

* എം. എസ്. തൃപ്പൂണിത്തുറ, സിനിമാ കലാകാരൻ
* തൃപ്പൂണിത്തുറ എൻ. രാധാകൃഷ്ണൻ, ഘടം വാദകൻ

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
2025

ഗ്രിഗോറിയൻ കാലഗണനാരീതി പ്രകാരമുള്ള, ഇരുപത്തിയൊന്നാം  നൂറ്റാണ്ടിലെ 25-ാം വർഷവും,മൂന്നാം സഹസ്രാബ്ദത്തിലെ 25-ാം വർഷവും,2020-കളുടെ ദശകത്തിലെ ആറാം വർഷവുമാണ് ഇത്.

## പ്രധാന സംഭവങ്ങൾ
വിളവൂർക്കൽ

കേരളത്തിലെ തിരുവനന്തപുരം ജില്ലയിലെ വിളവൂർക്കൽ ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **വിളവൂർക്കൽ**. 2011 ലെ സെൻസസ് ഇന്ത്യ പുറത്തുവിട്ട റിപ്പോർട്ട് പ്രകാരം 31,761 ആയിരുന്ന ഈ ഗ്രാമത്തിലെ ജനസംഖ്യയിൽ 15,647 പുരുഷന്മാരും 16,114 സ്ത്രീകളുമാണുള്ളത്. തിരുവനന്തപുരം ജില്ലയിലെ ഒരു ഗ്രാമമായിരുന്ന വിളവൂർക്കൽ പുനർവർഗ്ഗീകരണത്തിനുശേഷം ഒരു സെൻസസ് പട്ടണമായി ഉയർത്തപ്പെട്ടു.

## ജനസംഖ്യാശാസ്ത്രം
വിളവൂർക്കൽ ഗ്രാമത്തിൽ 6 വയസുവരെ പ്രായമുള്ള കുട്ടികളുടെ എണ്ണമായ 2674 മൊത്തം ജനസംഖ്യയുടെ 8.42% ആണ്. വിളവൂർക്കൽ ടൌൺ സെൻസസിൽ സംസ്ഥാന ശരാശരിയായ 1084 നെ അപേക്ഷിച്ച് സ്ത്രീ ലിംഗാനുപാതം 1030 ആണ്. കേരള സംസ്ഥാന ശരാശരിയായ 964 നെ അപേക്ഷിച്ച് ഈ ഗ്രാമത്തിലെ കുട്ടികളുടെ ലിംഗാനുപാതം ഏകദേശം 958 ആണ്. വിളവൂർക്കലിൽ പുരുഷ സാക്ഷരത 95.19% ഉം സ്ത്രീ സാക്ഷരതാ നിരക്ക് 91.86% ഉം ആണ്.

## അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ബാലിജ

*ബലിജ* എന്നത് തെലുങ്ക് സംസാരിക്കുന്ന വ്യാപാരി സമൂഹമാണ്, പ്രധാനമായും ഇന്ത്യൻ സംസ്ഥാനങ്ങളായ ആന്ധ്രപ്രദേശ്, തമിഴ്നാട്, കർണാടക, തെലങ്കാന, കേരളം എന്നിവിടങ്ങളിൽ ഇവർ താമസിക്കുന്നു. തമിഴ്നാട്ടിൽ ഇവർ ഗവരായ് എന്നറിയപ്പെടുന്നു.ബലിജ എന്നാൽ 'ത്യാഗത്തിൽ നിന്ന് ജനിച്ചത്' എന്നാണ്.

കേരളത്തിലെ  ഒ.ബി.സി പട്ടികയിൽ ഉൾപ്പെട്ട ഒരു ജാതി വിഭാഗമാണ് **ബാലിജ**. ബാലിജ, കവറായ്, ഗവര, ഗവരായ്, ഗവരായ് നായിഡു, ഗജലു ബാലിജ (വലായ് ചെട്ടി) എന്നിങ്ങനെ വ്യത്യസ്ത പേരുകളിൽ ഇവർ അറിയപ്പെടുന്നു.  1958 -ലെ കേരള സ്റ്റേറ്റ് & സബോർഡിനേറ്റ് സർവ്വീസസ് റൂൾസ് പാർട്ട് | ഷെഡ്യൂൾ ലിസ്റ്റ് III-ൽ ഇനം നമ്പർ 49 B എൻട്രി ആയുള്ള നായിഡു എന്നത് നായിഡു (ബാലിജ, ഗവറായ്, ഗവര, ഗവരായ്, ഗവരായ് നായിഡു, ഗജലു ബാലിജ(വലായ് ചെട്ടി) എന്നാക്കി മാറ്റംവരുത്തി ഉത്തരവ് പുറപ്പെടുവിക്കാൻ 2025 ൽ മന്ത്രസഭ തീരുമാനിച്ചിരുന്നു.

## അവലംബം


വർഗ്ഗം:കേരളത്തിലെ ജാതികൾ
2025 തിരുവനന്തപുരം മുനിസിപ്പൽ കോർപ്പറേഷൻ തിരഞ്ഞെടുപ്പ്

കേരളത്തിന്റെ തലസ്ഥാന നഗരമായ തിരുവനന്തപുരത്തിന്റെ ഭരണസമിതിയായ തിരുവനന്തപുരം മുനിസിപ്പൽ കോർപ്പറേഷനിലേക്ക് കൗൺസിലർമാരെ തിരഞ്ഞെടുക്കുന്നതിനായി 2025 ഡിസംബർ 9 ന് 2025 **ലെ തിരുവനന്തപുരം മുനിസിപ്പൽ കോർപ്പറേഷൻ തിരഞ്ഞെടുപ്പ്** നടന്നു. ഭാരതീയ ജനതാ പാർട്ടി (ബിജെപി) വിജയിച്ചു, 50 സീറ്റുകൾ നേടി, കോർപ്പറേഷന്റെ ചരിത്രത്തിൽ ആദ്യമായി മുനിസിപ്പൽ സർക്കാർ രൂപീകരിച്ചു.

## തിരഞ്ഞെടുപ്പ് ക്രമം
2025 നവംബർ 10 ന് സംസ്ഥാന തിരഞ്ഞെടുപ്പ് കമ്മീഷൻ തിരഞ്ഞെടുപ്പ് ഷെഡ്യൂൾ പ്രഖ്യാപിച്ചു. 

## പാർട്ടികളും സഖ്യങ്ങളും

### ഇടതുപക്ഷ ജനാധിപത്യ മുന്നണി

### ദേശീയ ജനാധിപത്യ സഖ്യം

### ഐക്യ ജനാധിപത്യ മുന്നണി
തിരുവനന്തപുരം മുനിസിപ്പൽ കോർപ്പറേഷൻ തിരഞ്ഞെടുപ്പിൽ ഐക്യ ജനാധിപത്യ മുന്നണിയുടെ സീറ്റ് വിഭജനം.

## ഫലം

## വാർഡ് തിരിച്ചുള്ള ഫലം

## കുറിപ്പുകൾ

## അവലംബം

## പുറത്തേക്കുള്ള കണ്ണികൾ

* സംസ്ഥാന തിരഞ്ഞെടുപ്പ് കമ്മീഷൻ
മട്ടാഞ്ചേരി വാട്ടർ മെട്രോ സ്റ്റേഷൻ

കൊച്ചി വാട്ടർ മെട്രോയുടെ ഒരു സ്റ്റേഷനാണ് **മട്ടാഞ്ചേരി**. ഈ സ്റ്റേഷനെ ഹൈക്കോടതി ടെർമിനലുമായി വാട്ടർ മെട്രോ വഴി ബന്ധിപ്പിച്ചിരിക്കുന്നു. 2025 ഒക്ടോബർ 11 ന് കേരള മുഖ്യമന്ത്രി പിണറായി വിജയൻ ഉദ്ഘാടനം ചെയ്തു.

പതിനാറാം നൂറ്റാണ്ടിൽ പോർച്ചുഗീസുകാർ നിർമ്മിച്ച പൈതൃക പട്ടികയിൽ ഉൾപ്പെട്ട മട്ടാഞ്ചേരി കൊട്ടാരത്തിനു സമീപമാണ് മട്ടാഞ്ചേരി വാട്ടർ മെട്രോ സ്റ്റേഷൻ സ്ഥിതി ചെയ്യുന്നത്. ടെർമിനൽ പൂർണ്ണമായും വെള്ളത്തിലാണ് നിർമ്മിച്ചിരിക്കുന്നത്.

**സമീപത്തുള്ള ആകർഷണങ്ങൾ**

* ഡച്ച് കൊട്ടാരം അഥവാ മട്ടാഞ്ചേരി കൊട്ടാരം
* പരദേശി സിനഗോഗ്
* കടവംഭാഗം മട്ടാഞ്ചേരി സിനഗോഗ്
* ജ്യു ടൌൺ
* ജ്യു സെമിത്തേരി
* കൂനൻ കുരിശു പഴയ സുറിയാനി പള്ളി
* ധർമ്മനാഥ് ജൈന ക്ഷേത്രം
പള്ളിക്കൽ (തിരുവനന്തപുരം)

കേരളത്തിലെ തിരുവനന്തപുരം ജില്ലയിലെ വർക്കല താലൂക്കിൽ പള്ളിക്കൽ ഗ്രാമപഞ്ചായത്തിലുൾപ്പെട്ട ഒരു ഗ്രാമവും വാർഡുമാണ് **പള്ളിക്കൽ**. വർക്കലയിൽ നിന്ന് 18 കിലോമീറ്റർ കിഴക്കുമാറി, വർക്കല-മടത്തറ സംസ്ഥാന പാത 64-ന് സമീപത്തായി, തലസ്ഥാന നഗരമായ തിരുവനന്തപുരത്ത് നിന്ന് ഏകദേശം 46 കിലോമീറ്റർ വടക്കുകിഴക്കായി ഇത് സ്ഥിതിചെയ്യുന്നു. സമൃദ്ധമായ നെൽവയലുകൾക്കും തെക്കൻ കേരളത്തിലെ വോളിബോൾ കളിയ്ക്കും പേരുകേട്ടതാണ് ഈ ഗ്രാമം. കൂടാതെ,  കായിക പ്രേമികളേയും അതിനെ പിന്തുണയ്ക്കുന്നവരുടെയും ബാഹുല്യമുള്ള ഒരു ഗ്രാമമാണ് ഇത്.

## ആകർഷണങ്ങൾ
ലഘുചിത്രം|മരമടി ഉത്സവം
"മരമടി" അല്ലെങ്കിൽ ബുൾ സർഫിംഗ് എന്ന കായിക വിനോദത്തിന് പ്രസിദ്ധമാണ് പള്ളിക്കൽ ഗ്രാമം.&#x5B;*[[വിക്കിപീഡിയ:Citation needed|<span title="This claim needs references to reliable sources. (October 2025)">citation needed</span>]]*&#x5D;

ഈ ഗ്രാമത്തിൽ നിരവധി ക്ഷേത്രങ്ങൾ സ്ഥിതിചെയ്യുന്നു. കൊടിമരത്തിൻമൂട് ദേവി ക്ഷേത്രം, പനപ്പള്ളി ഭഗവതി ക്ഷേത്രം, ചാഴൂർ മഹാവിഷ്ണു ക്ഷേത്രം, പുലിമത്ത് ദേവി ക്ഷേത്രം, ആനക്കുന്ന് മഹാദേവ ക്ഷേത്രം, ആയിരവില്ലി മഹാദേവ ക്ഷേത്രം, ഇളമ്പരക്കോട് ദേവി ക്ഷേത്രം, പാറയിൽ ശ്രീധർമ്മശാസ്ത ക്ഷേത്രം, മണ്ണവിൽ മൂർത്തി ക്ഷേത്രം, തേവർമുകളിൽ അർദ്ധ നാരീശ്വര ക്ഷേത്രം, പകൽക്കുറി മഹാ വിഷ്ണു ക്ഷേത്രം, പുതുതായി നിർമ്മിച്ച മൂത്തലയിലെ ശ്രീനാരായണ ഗുരുദേവ് ക്ഷേത്രം എന്നിവയാണ് അവയിൽ എടുത്തു പറയാന്നവ. ഈ ഗ്രാമത്തിൽ അഞ്ച് പള്ളികളുണ്ട്. ഒന്ന് അടുത്തിടെ നവീകരിച്ച പള്ളിക്കൽ പട്ടണത്തിൽ തന്നെ സ്ഥിതിചെയ്യുന്നു, ഈ പ്രദേശത്തെ ഏറ്റവും പഴയ പള്ളികളിലൊന്നാണ് താഴേഭാഗം മുസ്ലീം ജമാഅത്ത്. [അവലംബങ്ങൾ ആവശ്യമാണ്] &#x5B;*[[വിക്കിപീഡിയ:Citation needed|<span title="This claim needs references to reliable sources. (October 2025)">citation needed</span>]]*&#x5D;

## കായികവിനോദങ്ങൾ
കേരളത്തിൽ "വോളിബോളിൻറെ സ്വദേശം" എന്നും പള്ളിക്കൽ ഗ്രാമം അറിയപ്പെടുന്നു. ഗ്രാമത്തിലെ ജാസ് ക്ലബ് പള്ളിക്കൽ പോലെയുള്ള ക്ലബ്ബുകൾ സംസ്ഥാന, ദേശീയ, അന്താരാഷ്ട്ര തലങ്ങളിൽ പോലും ധാരാളം താരങ്ങളെ രൂപപ്പെടുത്തിയിട്ടുണ്ട്.&#x5B;*[[വിക്കിപീഡിയ:Citation needed|<span title="This claim needs references to reliable sources. (October 2025)">citation needed</span>]]*&#x5D;

## വിദ്യാലയങ്ങൾ

* ഗവ. ഹയർ സെക്കൻഡറി സ്കൂൾ, പള്ളിക്കൽ
* ഗവ. യു. പി. സ്കൂൾ, പള്ളിക്കൽ
* പാകൽകുറി ഹയർ സെക്കൻഡറി സ്കൂൾ
* മൂത്തല എൽ. പി. സ്കൂൾ
* കാട്ടുപുത്തുശ്ശേരി എൽ. പി. സ്കൂൾ

## അവലംബം

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
വെല്ലിംഗ്ഡൺ അയലൻഡ്‌ വാട്ടർ മെട്രോ സ്റ്റേഷൻ

കൊച്ചി വാട്ടർ മെട്രോയുടെ ഒരു സ്റ്റേഷനാണ് വെല്ലിംഗ്ഡൺ അയലൻഡ്‌. ഈ സ്റ്റേഷനെ ഹൈക്കോടതി ടെർമിനലുമായി വാട്ടർ മെട്രോ വഴി ബന്ധിപ്പിച്ചിരിക്കുന്നു. 2025 ഒക്ടോബർ 11 ന് കേരള മുഖ്യമന്ത്രി പിണറായി വിജയനാണ് ഇത് ഉദ്ഘാടനം ചെയ്തത്.

പഴയ ഫെറി ടെർമിനലിനടുത്താണ് വെല്ലിംഗ്ഡൺ അയലൻഡ്‌ ടെർമിനൽ സ്ഥിതി ചെയ്യുന്നത്. ടെർമിനൽ പൂർണ്ണമായും വെള്ളത്തിലാണ് നിർമ്മിച്ചിരിക്കുന്നത്.
വെമ്പായം

കേരളത്തിലെ തിരുവനന്തപുരം ജില്ലയിൽ വെമ്പായം ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **വെമ്പായം**.

## സ്ഥാനം
തിരുവനന്തപുരത്ത് നിന്ന് 21 കിലോമീറ്റർ അകലെയായി എം.സി. റോഡിലാണ് വെമ്പായം ഗ്രാമം സ്ഥിതി ചെയ്യുന്നത്. നെടുമങ്ങാട് ബ്ലോക്കിനു കീഴിലാണ് ഇത് വരുന്നത്. ഗ്രാമത്തിന് ഏറ്റവുമടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളവും റെയിൽവേ സ്റ്റേഷൻ തിരുവനന്തപുരം സെൻട്രൽ റെയിൽവേ സ്റ്റേഷനുമാണ്. ഗ്രാമത്തിനു ചുറ്റും വെമ്പായം, മാണിക്കൽ എന്നീ രണ്ട് ഗ്രാമപഞ്ചായത്തുകളും കിഴക്ക് പോത്തൻകോട്, പടിഞ്ഞാറ് നെടുമങ്ങാട് മുനിസിപ്പാലിറ്റി, തെക്ക് കാരക്കുളം എന്നിവയും സ്ഥിതിചെയ്യുന്നു. കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ വെമ്പായം ജംഗ്ഷനിൽ ഒരു മിനി ബസ് ടെർമിനൽ പ്രവർത്തിപ്പിക്കുന്നു. കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ ബസുകൾ ഗ്രാമത്തെ സംസ്ഥാനത്തിന്റെ എല്ലാ ഭാഗങ്ങളുമായും നന്നായി ബന്ധിപ്പിക്കുന്നു. പിരപ്പൻകോട് അന്താരാഷ്ട്ര നീന്തൽക്കുളവും തമ്പുരാൻ പാറയും ഈ ഗ്രാമത്തിലാണ് സ്ഥിതി ചെയ്യുന്നത്.&nbsp;

## ജനസംഖ്യയും സമ്പദ്വ്യവസ്ഥയും
2011 ലെ ഇന്ത്യൻ സെൻസസ് പ്രകാരമുള്ള, വെമ്പായം ഗ്രാമത്തിലെ ജനസംഖ്യ 9905 പുരുഷന്മാരും 10811 സ്ത്രീകളും ഉൾപ്പെടെ 20716 ആയിരുന്നു. പരമ്പരാഗതമായി കാർഷികവൃത്തി നയിക്കുന്നവരാണ് ഇവിടുത്തെ ജനങ്ങളിൽ ഭൂരിപക്ഷവും. നെൽകൃഷിക്കും റബ്ബർ തോട്ടങ്ങൾക്കും അനുയോജ്യമായ ഒരു സ്ഥലമായിരുന്നു വെമ്പായം. വെമ്പായം ഗ്രാമത്തിലെ ജനങ്ങളുടെ പ്രധാന ഭക്ഷണം അരിയാണ്. പരമ്പരാഗതമായി, പഞ്ചായത്തിന്റെ കാർഷിക സമ്പദ്വ്യവസ്ഥയിൽ നെൽ കൃഷി അഭിമാനകരമായ സ്ഥാനം വഹിച്ചിട്ടുണ്ട്. വെമ്പായത്തിന്റെ ഭൂപ്രകൃതിയുടെ ഏറ്റവും ആകർഷകമായ സവിശേഷതകളിലൊന്നായിരുന്നു ഒരുകാലത്ത് നെൽവയലുകളുടെ പച്ചപ്പ്. എന്നാൽ ക്രമേണ കാർഷിക ഭൂമി ചുരുങ്ങി നെൽവയലുകൾ മുഴുവൻ ഭവന കോളനികളായി മാറി. വെമ്പായം ഗ്രാമം മുമ്പ് ഇടതിങ്ങിയ റബ്ബർ തോട്ടങ്ങളാൽ നിറഞ്ഞ പ്രദേശമായിരുന്നു. 

## സ്കൂളുകൾ
വേമ്പയത്ത് നിരവധി പൊതു, സ്വകാര്യ വിദ്യാലയങ്ങളുണ്ട്.

* ഗവ. എച്ച്. എസ്. കണ്ണിയക്കുളങ്ങര
* ഗവ. എച്ച്. എസ്. എസ് നെടുവേലി
* ഗവ. എൽ. പി. എസ്. കന്നിയാകുളങ്ങര
* ഗവ. എൽ. പി. എസ് തെക്കാഡ
* ന്യൂ യു. പി സ്കൂൾ ചീരാനിക്കര
* ഗവ. എൽ. പി. എസ്. ചീറാണിക്കര
* ഗവ. യുപിഎസ് കോഞ്ചിറ
* സെന്റ് തോമസ് വെമ്പായം
* ഗവ. യു. പി സ്കൂൾ കോഞ്ചിറ
* ഗവ. എൽ. പി. എസ്. പങ്കുമൂട്
* ഗവ. എൽ. പി. എസ്. നന്നാട്ടുകാവ്
* ലൂർദ്സ് മൌണ്ട് ഹയർ സെക്കൻഡറി സ്കൂൾ വട്ടപ്പാറ
* ലൂർദ്സ് മൌണ്ട് പബ്ലിക് സ്കൂൾ വട്ടപ്പാറ
* ഗവ. എൽ. പി. എസ് കുറ്റിയാനി

## ശ്രദ്ധേയ വ്യക്തിത്വങ്ങൾ

* കെ. പി. എ. സി. അസീസ്, മലയാള ചലച്ചിത്ര നടൻ
* വേമ്പയം തമ്പി, മലയാള ചലച്ചിത്ര നടൻ
* കെ. ജി. കുഞ്ഞുകുഷ്ണപ്പിള്ള, മുൻ എംഎൽഎ

*

## അവലംബം

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
സക്കറിയ ഡിക്രൂസ്

തിരുവിതാംകൂറിലെ പ്രമുഖനായ ഫോട്ടോഗ്രാഫറായിരുന്നു **സക്കറിയ ഡിക്രൂസ്**. സർക്കാർ ഫോട്ടോഗ്രാഫറും മെക്കാനിക്കുമായിരുന്നു. തിരുവിതാംകൂർ സന്ദർശന വേളയിൽ  കഴ്സൺ പ്രഭുവിന് സമ്മാനിക്കാനായി ഷൂട്ട് ചെയ്ത  76 ചിത്രങ്ങളുടെ ഒരു ശേഖരം പ്രസിദ്ധമാണ്. "സൗത്ത് ഇന്ത്യൻ വ്യൂസ് ആൽബം". ഇത് ഇപ്പോൾ ബ്രിട്ടീഷ് ലൈബ്രറിയിൽ സൂക്ഷിച്ചിരിക്കുന്നു. ഈ ശേഖരം കൂടാതെ, പരുമല  *തിരുമേനിയുടെ ഫോട്ടോയും ഡിക്രൂസിന്റേതാണ്. [[പരുമല തിരുമേനി|പരുമല തിരുമേനിയുടെ]]*  ഛായാചിത്രത്തിന് ഈ ഫോട്ടോ റഫറൻസായി ഉപയോഗിച്ചു. രാജാ രവിവർമ്മയുടെ ഛായാ ചിത്രങ്ങൾക്ക് ഡിക്രൂസിന്റെ ഫോട്ടോഗ്രാഫുകൾ ഉപയോഗിച്ചിട്ടുണ്ടെന്ന് വിശ്വസിക്കപ്പെടുന്നു.

## ആൽബം ഓഫ് സൗത്ത് ഇന്ത്യൻ വ്യൂസ്
സക്കറിയ ഡിക്രൂസ് പോർച്ചുഗീസ്-ഇന്ത്യൻ വംശജനായിരുന്നു. കൊട്ടാരത്തിലെ ഫോട്ടോഗ്രാഫറായിരുന്ന ഡിക്രൂസിന്റെ ശമ്പളം 1911ൽ 165 രൂപയായിരുന്നു. 1900 നും 1905 നും ഇടയിലാണ് "ദക്ഷിണേന്ത്യൻ കാഴ്ചകളുടെ ആൽബം" സൃഷ്ടിക്കപ്പെട്ടത്.  ആൽബം ഓഫ് സൗത്ത് ഇന്ത്യൻ വ്യൂസിന്റെ ഉള്ളടക്കം, സർക്കാർ നിർമ്മിച്ച കെട്ടിടങ്ങൾ, പ്രമുഖ സ്ഥാപനങ്ങൾ, കൊട്ടാരങ്ങൾ, വ്യവസായവൽക്കരണത്തിന്റെ പ്രതീകങ്ങൾ, പ്രാദേശിക, യൂറോപ്യൻ ശൈലികളുടെ വാസ്തുവിദ്യ, ഘോഷയാത്രകൾ അല്ലെങ്കിൽ ആഘോഷങ്ങൾ, നാഗരികതയുടെയും പ്രകൃതിയുടെയും ദൃശ്യങ്ങൾ എന്നിവയാണ്.  
### ആൽബത്തിലെ പ്രധാന ചിത്രങ്ങൾ
# തിരുവിതാംകൂർ മഹാരാജാവിന്റെ ആറുകുതിരകളെ പൂട്ടിയ രഥം
# ചവറയ്ക്ക് സമീപമുള്ള കാഴ്ച
# തിരുവനന്തപുരത്തെ  ദർബാർ
# തിരുവനന്തപുരത്തെ ക്രൈസ്റ്റ് പള്ളിയും സെമിത്തേരിയും
# തിരുവനന്തപുരം ജനറൽ ആശുപത്രി
# വേളി തടാകം
# കനകക്കുന്ന് കൊട്ടാരം
# തിരുവനന്തപുരത്തെ പൊതു ഓഫീസുകൾ (ഇന്നത്തെ നിയമ സഭാ മന്ദിരം)
# വർക്കല ബീച്ച്
# തിരുവനന്തപുരത്തെ പദ്മനാഭ ക്ഷേത്രം
# വർക്കല ടണൽ
# ഇൻഡസ്ട്രിയൽ സ്കൂൾ ഓഫ് ആർട്സ്, തിരുവനന്തപുരം (ഇന്നത്തെ ഫൈൻ ആർട്സ് കോളേജ്)
# ബ്രിട്ടീഷ് റെസിഡൻസി, തിരുവനന്തപുരം
# തിരുവനന്തപുരത്തെ യൂണിവേഴ്സിറ്റി കോളേജ്
# ഗോൾഫ് ലിങ്ക്സ്, തിരുവനന്തപുരം
# സർക്കാർ മ്യൂസിയം
# ചീഫ് എഞ്ചിനീയർ ഓഫീസ്, തിരുവനന്തപുരം
# തിരുവനന്തപുരത്തെ ചാത്തൻ കോവിൽ
# ദിവാന്റെ ഔദ്യോഗിക വസതി.
# തിരുവനന്തപുരം സെൻട്രൽ ജയിലിന്റെ വിദൂര ദൃശ്യം
# ചാക്കയിലെ കനാലിന്റെ ഒരു കാഴ്ച
# പഴയ തിരുവിതാംകൂറിലെ തിരുവട്ടാർ ക്ഷേത്രം
# ക്രൈസ്റ്റ് ചർച്ചിന്റെ  ഉൾവശം
# ബാൻഡ്-സ്റ്റാൻഡ്
# തിരുവനന്തപുരം മ്യൂസിയത്തിന്റെ കാഴ്ച
# കൗഡിയാർ കൊട്ടാരം
# തിരുവിതാംകൂർ മഹാരാജാവിന്റെ  രഥം
# തിരുവനന്തപുരം, കുഷ്ഠരോഗ ആശുപത്രി
# വിക്ടോറിയ ജൂബിലി ടൗൺ ഹാൾ

## അവലംബം


വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:തിരുവിതാംകൂറിന്റെ ചരിത്രം
മോർക്കുളങ്ങര

കോട്ടയം ജില്ലയിലെ ചങ്ങനാശ്ശേരി താലൂക്കിൽ‍, വാഴപ്പള്ളിയ്ക്കു സമീപത്തുള്ള ഒരു ചെറു ഗ്രാമമാണ് **മോർക്കുളങ്ങര**. എം.സി. റോഡിൽ ചങ്ങനാശ്ശേരി ബൈപാസിനു സമീപത്താണ് ഈ ഗ്രാമം സ്ഥിതിചെയ്യുന്നത്. ചങ്ങനാശ്ശേരി നഗരസഭയുടെ ഒരു വനിതാ സംവരണ വാർഡ് (6) ആണിത്. ചങ്ങനാശ്ശേരി നഗരപ്രാന്തമായ ഇവിടേയ്ക്ക് മുനിസിപ്പൽ ജംഗ്ഷനിൽ നിന്ന് ഏകദേശം 2 കിലോമീറ്റർ മാത്രം ദൂരമാണുള്ളത്. ഏറ്റവുമടുത്തുള്ള ബസ് സ്റ്റേഷൻ വാഴപ്പള്ളി ക്ഷേത്ര പാതയും മോർക്കുളങ്ങര ബൈപാസ് ജംഗ്ഷൻ പാതയും കൂട്ടിമുട്ടുന്ന 700 മീ. ദൂരത്തിലുള്ള മതുമൂല ജംഗ്ഷൻ ബസ് സ്റ്റോപ്പ് ആണ്. ചരിത്രവുമായി ബന്ധപ്പെട്ടു കിടക്കുന്ന ഈ ഗ്രാമത്തിനു സമീപത്തുള്ള ആനന്ദാശ്രമം മഹാത്മാ ഗാന്ധി, ശ്രീ നാരായണ ഗുരു എന്നിവർ സന്ദർശിച്ച ചരിത്രമുണ്ട്.

ഗ്രാമത്തിന് ഏറ്റവും അടുത്തുള്ള വിമാനത്താവളം നെടുമ്പാശ്ശേരി അന്താരാഷ്ട്ര വിമാനത്താവളവും ഏറ്റവും അടുത്തുള്ള റെയിൽ‌വേ സ്റ്റേഷൻ 1 കിലോമീറ്റർ അകലെയുള്ള ചങ്ങനാശ്ശേരിയുമാണ്. കോട്ടയം ജില്ലയിലെ ഒരു പ്രശസ്ത ഹൈന്ദവ ക്ഷേത്രമായ മോർക്കുളങ്ങര ദേവി ക്ഷേത്രം ഈ ഗ്രാമത്തിലാണ് സ്ഥിതിചെയ്യുന്നത്. ഈ ക്ഷേത്രത്തിന്റെ പ്രധാന സവിശേഷത 6 അടിയിൽ കൂടുതൽ ഉയരമുള്ള പ്രതിഷ്ഠയാണ്. ഈ ക്ഷേത്രത്തിലെ പ്രധാന ഉത്സവമായ മീന ഭരണി ഉത്സവം മാർച്ച്-ഏപ്രിൽ മാസങ്ങളിൽ നടക്കുന്നു.

## അവലംബം
ചാക്കാട്

തൃശൂർ ജില്ലയിലെ പറയരുടെ മരണാനന്തര ആചാരാനുഷ്‌ഠാന ചടങ്ങാണ് **'ചാക്കാട്**'. പുലയർക്കിടയിൽ കാണുന്ന 'ചാവു തുള്ളൽ' തന്നെയാണ് 'ചാക്കാട്' എങ്കിലും അനുഷ്ഠാന രീതിയിലും കർമ്മാദി കാര്യങ്ങളിലും വ്യത്യാസങ്ങൾ ഏറെയുണ്ട്. തറവാട്ടിലെ ഏറ്റവും പ്രായം ചെന്നവർ മരിക്കുമ്പോൾ മാത്രമാണ് 'ചാക്കാട്' നടത്തുന്നത്. മരണം നടന്നതു മുതൽ 16-ാം ദിവസമോ 41-ാം ദിവസമോ, പുല വീടുന്നതിനോടനുബന്ധിച്ചാണ് ചാക്കാട്. നിശ്ചിതദിവസത്തിനുള്ളിൽ മറ്റൊരു മരണം കൂടി തറവാട്ടിൽ സംഭവിച്ചാൽ രണ്ടാമത്തെ പുല വീടുന്ന ദിവസമേ ചാക്കാട് നടത്താൻ പാടുള്ളു. ഇപ്പോൾ ഈ കർമ്മം നടത്തുന്നത് വളരെ അപൂർവ്വമായിട്ടാണ്.

പഴയ തലമുറയിലെ കാരണവന്മാർ മരിക്കുന്നതിനുമുമ്പ് തനിക്ക് "കൊട്ടും പൂശയും" വേണം എന്ന് പറഞ്ഞിട്ടുണ്ടെങ്കിൽ മാത്രമേ ഇപ്പോൾ ചാക്കാട് നടത്തുകയുള്ളു. മരിച്ച ആളിന്റെ വീട്ടുമുറ്റത്തോ പറയർ കൂട്ടമായി താമസിക്കുന്ന അധിവാസകേന്ദ്രത്തിൽ ഉള്ള പൊതു സ്‌ഥലമായ "മലവായിത്തറ'യിലോ പന്തൽ ഇട്ടാണ് ചാക്കാട് നടത്തുന്നത്.  
## അവലംബം


വർഗ്ഗം:കേരളത്തിലെ അനുഷ്ഠാനങ്ങൾ
വർഗ്ഗം:പറയർ
ഫ്ലിപ്പറാച്ചി

ഒരു ബഹ്‌റൈനി റാപ്പർ ആണ് **ഫ്ലിപ്പറാച്ചി** എന്നപേരിൽ അറിയപ്പെടുന്ന ഹുസാം അസീം. ദുരന്ദർ എന്ന ഹിന്ദി ചലച്ചിത്രത്തിൽ ഫ്‌ളിപ്പറാച്ചിയുടെ ഫാസ്ല （fa9la）എന്ന ഹിപ് ഹോപ് അറബിക് ഗാനം ഉപയോഗിച്ചതോടെ ഫ്ലിപ്പറാച്ചി അന്തർദേശീയതലത്തിൽ അറിയപ്പെട്ടു.. അമേരിക്കൻ റാപ്പർ ആയ ബുസ്ത റിംസ് നേതൃത്വം നൽകുന്ന ഹിപ് ഹോപ് ഗായക സംഘമായ ഫ്ളിപ് മോഡ് സ്‌ക്വാഡ് എന്ന പേരിലെ ഫ്ളിപ് എന്നതിൽ നിന്നാണ് ഫ്ലിപ്പറാച്ചി എന്ന തന്റെ സ്റ്റേജ്  നാമം  സ്വീകരിച്ചത് എന്ന്  ഹുസാം അസീം പറയുന്നു.

1989 ൽ ബഹ്‌റൈൻ തലസ്ഥാനമായ മനാമയിൽ ജനിച്ച ഹുസാം അസീം 2013 ലാണ് തന്റെ ആദ്യ സംഗീത ആൽബം സ്ട്രൈറ്റ് ഔട്ട് ഓഫ് ടുസീസ്（Straight Out of 2Seas) പുറത്തിറക്കുന്നത്. നിർമ്മതാവും ഡിജെയുമായ ഡിജെ ഔട്‍ല  എന്ന പേരിൽ അറിയപ്പെടുന്ന മുഹമ്മദ് അൽ മുഹ്‌രിയെ കണ്ടുമുട്ടിയതുമുതലാണ് അദ്ദേഹത്തിന്റെ സംഗീത ജീവിതം ആരംഭിക്കുന്നത്.
ഭാര്യ നജ്‌വ. ഒരു മകനുണ്ട് ഇവർക്ക്.

## അവലംബം

വർഗ്ഗം:റാപ്പ് ഗായകർ
വർഗ്ഗം:ബഹ്റൈൻ